Podočnjaci - rešite ih se! / Creme Prodigieuse Boost Yeux - Nuxe\nHome/Posts/Nega lica, Saveti za lepotu/Podočnjaci – rešite ih se!\nNaime, koža oko očiju je mnogo tanja od ostatka lica. Stoga je i sklonija starenju, podočnjacima, a ujedno i alergijskim reakcijama. Koža u predelu oka ima mnogo manje lojnih žlezda. Upravo je i to jedan od razloga zašto je neophodno korisititi posebne proizvode namenjene isključivo nezi kože oko očiju.\nKaže se da su oči ogledalo duše. No, kada se ujutro probudimo s natečenim područjem oko očiju ili tamnim kolutovima zbog kojih delujemo umorno i starije. Upravo su najveći problem većine žena podočnjaci i natečenost područja oko očiju.\nNjihovi uzroci mogu biti različiti. Razne bolesti poput dijabetesa, anemije, poremećaja rada štitne žlezde. Međutim i bolesti bubrega mogu dovesti do pojave ovih ružnih kesica ispod očiju. Takođe, neke nezdrave životne navike poput cigareta, prekomernog unosa soli, nezdrave ishrane, ali i nespavanja i plača, mogu uzrokovati ove probleme. Pored genetske predispozicije, svakako i način života ima veliki uticaj na stvaranje podočnjaka.\n👁 Hrana protiv podočnjaka\nZa smanjenje natečenosti važno je šta jedete. Izbegavajte hranu bogatu solima i pobrinite se da unosite dovoljno vitamina K (zeleno i lisnato povrće). Vitamin B12 (crveno meso, riba, jaja, mleko), vitamin C (agrumi, paprika, nar) te antioksidansa (bobičasto voće) su idealni.\n👁 Ništa bez vode\n👁 Naspavajte se\nPokušajte dovoljno i kvalitetno da spavate, bez prekida. Neispavanost, umor i stres smanjuju cirkulaciju, ali i remete rad nadbubrežne žlezde koja je odgovorna za regulaciju količine vode i minerala u organizmu.\n👁 Podstaknite cirkulaciju fizičkim vežbama\nSvakodnevna fizička vežba povećava cirkulaciju organizma i smanjuje zadržavanje tečnosti. Upravo se na ovaj način smanjuje i natečenost područja oko očiju.\n👁 Prva pomoć uz hladne obloge\nKao S.O.S. rešenje, hladne obloge na očima suziće krvne žile. A i trenutno smanjiti vidljivost podočnjaka. No, obloge nikako ne smeju biti prehladne jer bi mogle dovesti do pucanja kapilara. Kao obloge mogu poslužiti kolutovi svežeg krastavca, upotrebljene vrećice zelenog čaja ili blaznice natopljene čajem od kamilice.\n👁 Koristite jedan proizvod za negu lica, a poseban proizvod za negu područja oko očiju.\nZbog male količine lojnih žlezda, koža područja oko očiju osetljivija je na spoljašnje uslove od ostatka kože lice. Stoga zaboravite nanošenje krema za lice na ovo osetljivo područje i odaberite posebnu negu. Ovaj proizvod je svojim formulama prilagođen tom vrlo osetljivom području. Prokrvljenost kože u zoni oka je slabija, a usled umora mikrocirkulacija krvi i limfe se još više usporava pa dolazi do otečenosti, tamnih kolutova i gubitka sjaja.\nNOVO Multikorektivni gel balzam za područje oko očiju (za sve tipove kože) sa svojom nežnom ultra osvežavajućom teksturom, idealan proizvod. Sadrži ekstrakt prirodnog kofeina koji deluje protiv tamnih podočnjaka i natečenosti. Na taj način suzbija učinke nedovoljnog noćnog sna. Ulje lešnika, odabrano zbog svoje lagane i nemasne teksture, pomaže u jačanju ovog nežnog i krhkog područja.


Autor Tema: Ram Rodne Voje (Pročitano 68066 puta)\n« Odgovor #30 poslato: Oktobar 15, 2011, 11:31:55 »\nKolega Miliću, do zaključka da pčelinje zajednice na manjim ramovima ranije prestaju da zaležu došao sam tokom rada i poređenja u istim uslovima.\nTom zaključku uopšte nisam pridavao neki posebno važan značaj nego samo kao još jednu od prednosti u radu sa zajednica koje su u košnicama sa manjim radovima.\nTakođe sam uveren da na mom pčelinjaku u Eko Voja košnicama koje su sa još manjim ramovima od Rodne još ranije prestaje leglo nego u RV košnicama.\nOvim mojim uverenjima u budućnosti ću posvetiti veće značenje pa ću isto i detaljnije ispitati.\n« Odgovor #31 poslato: Oktobar 15, 2011, 12:56:58 »\nMislim da nema pčelara kome nije jasno da kvalitetnije odgajene pčele (krupnije, vitalnije, sa većom mednom voljkom i dužom rilicom) u istim pašnim uslovima donose veće količine nektara i polena u košnicu. Takođe, mišljenja sam da dužina života pčele kao jedinke presudno zavisi od njenog trošenja na negu legla. Da li jedna pčela neguje tri larve ili tri pčele neguju jednu larvu je do te mere različita. Čini mi se da mali broj pčelara o tome razmišlja.\nIpak, siguran sam da će veću količinu nektara u košnicu uneti dve pčele odnegovane u prosečnim uslovima nego jedna pčela vrhunskih osobina, mada je ovo suviše pojednostavljeno jer su u pitanju vrlo kompleksni faktori (dužina života odnos broja izletnica i kućnih pčela i dr).\nVoja još 2004. godine kaže:\nJa bi se bez trunke dileme složio sa prvim delom napisanog. Složio bi se i sa činjenicom da je u intezivnoj paši prinos nektara prilično u zavisnosti od količine, pre svega, otvorenog legla.\nU čemu vidim problem o kome treba razmišljati? To je tvrdnja da stalna nevelika količina legla zapravo obezbeđuje veće prinose po košnici zbog svega izrečenog što u osnovi nije sporno. Kao što sam rekao uspostavljeni disbalans između broja pčela (pre svega negovateljica) i količine otvorenog legla, koji povoljno utiče na prinos nektara i polena, traje neko vreme i ponovo se po meni uspostavlja neka vrsta balansa, samo sada na nižem nivou to jest u zajednici sa manjim brojem pela u svim stadijumima života. Taj period delimično odlaže činjenica da pčele koje su manje istrošene na negu legla duže žive (tu je Voja 100% u pravu), ali on se ipak u jednom trenutku uspostavi, bar sam ja u to ubeđen, kao što sam ubeđen da brojnost pčelinje zajednice, pored kvaliteta pčela i te kako igra veliku ulogu u količini sakupljenog meda i polena. Teško će me neko ubediti da će društvo sa deset hiljada izletnica u istoj paši sakupiti više meda od društva sa dvadeset hiljada izletnica bez obzira na sve izrečeno o kvalitetu jedinki. Bojim se da i ovde važi izreka mudrog našeg pčalara Matije Žunića.\nNe donosi med dobra već mnoga. A davno je rečeno " Jača dvojica nego sam Radojica".\nIpak stvar je do te mere kompleksna da bi mgao izreći tvrdnju da je "stalna nevelika količina legla" odnosno ograničavanje matice tokom cele pašne sezone pogrešna. Samo sam pokušao da medalju osvetlim i sa druge strane, pa da razvijemo diskusiju i o ovim i te kako krupnim pitanjima.\nNa ovakvo razmišljanje ma je navela pre svega činjenica da bar ja nisam dobio rezultate u prinosu meda koji idu u prilog tezi ograničavanju matice tokom pašne sezone na veličinu jednog LR tela. I dnevni unosi i ukupna količina izvrcanog meda u jednoj godini bila je značajno veća kod društava u istom tipu košnice u kome je matica imala veći prostor za zaleganje. Ovde treba napomenuti da to ne važi za privremeno ograničavanje namenjeno za iskoriščavanje jedne intezivne paše, kao što je bagremova.\nPS: I kolega Samir na neki način potvrđuje da nije primetio da dužina leženja zavisi da li su zajednice smeštene u LR I RV košnicama.\nPozdrav svima i ne zamerite.\n« Poslednja izmena: Oktobar 15, 2011, 13:10:17 od strane Milic Vukic »\n« Odgovor #32 poslato: Oktobar 15, 2011, 13:19:37 »\nJedan nastavak LR ima oko 60000 ćelija. Ciklus od jajeta do izležene pčele traje 21 dan. Znači da ukoliko je matici na raspolaganju ceo nastavak LR, da bi ga popunila leglom treba da zaleže po 3000 jaja svaki dan. Da li matica može da zaleže 3000 jaja dnevno neprekidno 20 dana? Da li može uopšte da se govori o tome da je u jednom LR nastavku matica ograničena u broju položenih jaja. Ona jeste ograničena položajem, jer mora zaleći samo u tom nastavku, ali u broju ne. Količina legla u plodištu koje se sastoji od jednog LR nastavka i u plodištu koje se sastoji od dva LR nastavka bi trebalo da bude ista. To leglo je samo drugačije raspoređeno kod plodišta sa jednim nastavkom i kod plodišta sa dva nastavka. Naravno pod uslovom da matica nije blokirana medom i polenom. Kod EV košnica koje imaju oko 30000 radiličkih ćelija u jednom nastavku, može se pričati o ograničavanju matice u broju zaleženih jaja, jer taj broj raspoloživih ćelija ne dopušta dnevno zaleganje veće od 1500. Kolega Miliću, da biste videli efekte (pozitivne ili negativne) ograničavanja matica u broju zaleženih ćelija, morate smanjiti plodište na manju zapreminu od jednog LR nastavka i to čak za polovinu.\n« Odgovor #33 poslato: Oktobar 15, 2011, 14:43:01 »\nSve izrečeno stoji pod uslovom da su matici na raspoloženju sve ćelije u jednom ograničenom LR telu. Ja to u dugom pčelarskom stažu nisam video, možda neko jeste. Ono što je sigurno u svom pčelarskom veku sam video društva koja imaju legla u svim stadijumima na 14 LR ramova i to u proseku oko najmanje 70% površine pokriveno leglom. Koliko je to ćelija legla veruj mi nisam brojao, ali sam apsolutno siguran da tih 14 ramova nije moguće smestiti u jedno desetoramno LR telo. ( To ne znači da nije moguće maticu ograničiti na jedno telo privremeno ili trajno. Pianje je šta daje bolji rezultat)\nJedan veliki užički pčelar ima argumente istovetne Vašim i trajno ograničava maticu na jedno LR telo. Na paše ide zajedno sa drugim pčelarom koji za plodište koristi dva LR tela. Pošto ovaj drugi redovno ostvaruje značajno veće prinose, povela se diskusija u našem pčelarskom klubu, u čemu se razlikuje tehnika pčelarenja jednog i dugog. Dođu do zaključka da je sve isto osim već pomenutog prostora za leglo. I što je vrlo interesantno Pčelar koji "ograničava" maticu na jedno LR telo tvrdoglavo kaže "Zaista ne znam gre grešim da godinama imam toliko manje prinose ali sam siguran da greška nije u ograničavanju matice jer je i najboljoj matici za leglo dovoljno 35.000 ćelija a jedno LR telo ima 60.000"\nNe sporim ja ni jednu Vaših tvrdnji. To i nauka tvrdi. Na žalost ili srerću sve pristalice teorije da je dovoljno jedno LR telo za plodište u mom okruženju na neki način proširivanjem plodišta uvođenjem polunastavka delimično su napustili takav sistem pčelarenja. Verovatno sa razlogom.\nOvo posebno važi za fararovce (profesionalne pčelare iz mog okruženja), koji su ograničavali plodište na jedno telo a sad mu dodaju LR telo za plodište, čime ga proširuju za oko 150% opet verovatno sa razlogom.\nOni su efekte ograničavanja videli na svom pčelinjaku, a ja se držao one narodne: "Bolje se učiti na tuđim nego na sopstvenim greškama".\nPo ovom pitanju, bar po mojim iskustvima teorija i praksa se poprilično razilaze.\n« Odgovor #34 poslato: Oktobar 15, 2011, 15:27:12 »\nJa bih dodao da sam probao da poredim na različitim lokacijama i u različitim pašama a uvek jedne košnice pored drugih, zajednice ograničene u jedan RV nastavak sa zajednicama ograničenim u dva RV nastavka.\nRezultati su uvek bili daleko bolji u košnicama ograničenim na samo jednom RV nastavku sa oko 48.000 ćelija.\nPo mom iskustvu to je od 50 pa čak do 100%.\nTakođe bih naveo da LR zajednice ogreničene rešetkom u jednom LR nastavku u istim uslovima imaju približno iste rezultate kao i moje RV košnice ograničene u dva RV nastavka.\nMislim takođe, kao što je to u jednom delu naveo i klolega Elvis, da zajednice u RV košnicama ograničene matičnom rešetkom na dva RV nastavka (površine saća oko 14 LR ramova ili oko 10 DB ramova) i zajednice ograničene u LR košnicama na jedan LR nastavak uopšte ne ograničavaju maticu u leženju ili je ograničavaju u veoma maloj i potpuno nedovoljnoj meri.\n« Odgovor #35 poslato: Oktobar 17, 2011, 20:06:50 »\nNauka je utvrdila a praksa potvrdila, da ograničavanje matice u određenom relativno kratkom vremenu, pred i u vreme intezivne glavne paše ima pozitivne efekte ( smanjuje se broj gladnih usta pa negovateljice postaju sabiračice, više se donosi a manje troši) Time se postiže veći prinos u paši, što niko ne spori.\nKako će se ograničenje matice u leženju i samim tim smanjen broj novoizleženih pčela u narednom periodu nakon prve paše, odraziti na prinose u narednim pašama, takođe je i te kako važno pitanje. Logičan odgovor bi bio da značajno manji broj izletnica mora da se odrazi na smanjenje prinosa na toj paši iako je tačna Vojina tvrdnja da smanjenje broja snešenih jaja u ograničenom prostoru dovodi do nošenja krupnijih jaja iz kojih se legu krupnije i kvalitetnije pčele. Što je prostor za leženje manji to je ograničenje veće a da relativno mali broj novoizleženih pčela kao rezultat mora imati brojčano slabiju zajedncu bez obzira što će ovo stanje biti neznatno odloženo zbog produženog života pčela koje su se manje istrošile na negu manje količine legla. Zato ja mislim da ozbiljnije ograničavanje matice mora biti ograničeno na vremenski kratak period ako ne želimo da se odrazi na prinose u pašama koje dođu vreme smanjenog broja pčela u društvu.\nTo je moje logičko razmišljanje, koje sam u praksi zapazio. Ipak sve je podložno preispitivanju ko zna.\nAko se tvrdi da bi razultati bili još bolji ako bi umesto jednog RV maticu ograničili na jedno EV telo, znači li to ako bi maticu u bilo kojoj košnici recimo RV ograničili na jedan ram (izolatorom) da bi rezultati bili još bolji. Dalje da li to znači ako bi je specijalnim poklapačem ograničili na par stotina ćelija da bi bilo još bolje. Šta je mera i gde je granica ograničenja po zapremini saća i po dužini trajanja. Narod kaže "ne može i Jare i pare" a možda kod pčela i može. Ja priznajem da ući u suštinu kompleksnih odnosa u pčelinjoj zajednici nije ni malo laka stvar, ako je te odnose uopšte moguće odgonetnuti do kraja. Zato sam ubeđen da nije baš sve tako kako nam se na prvi pogled čini.\nNe zamerite na dugom pisanju i "davljenju" pitanjma koja se meni čine zanimljivim.\n« Odgovor #36 poslato: Oktobar 17, 2011, 22:18:08 »\nMozda su neki vec gledali ovaj link na drugom forumu,ali nece smetati ako prenesem na ovaj forum da bi i druge kolege koji nisu to gledali imali prilike da pogledaju kako se moze brzo i dosta jednostavno sklapati ramovi u dosta jednostavnom alatu.\nPs.ako neko zeli ovaj link da prikaze direktno u jutube ovde mozda bi bilo blakse da se gleda.\n(Moram priznati da jos nisam ovladao tom tehnikom,pa sam zato samo linkovao.)\n« Poslednja izmena: Novembar 15, 2011, 09:52:57 od strane admin »\n« Odgovor #37 poslato: Oktobar 17, 2011, 22:45:06 »\nPotpuno ste u pravu sa ovim postavljenim primerima da ne može i jare i pare i da nije isto ograničiti maticu na jedan EV nastavak, jedan RV ram, ili 200 ćelija ili na 1 RV nastavak i da će u različitim uslovima brojčano stanje pčelinje zajenice u nekom slučaju biti različito.\nZatim, da u nekim slučajevima nije isto privremeno ograničiti pčelinju zajednicu i ograničiti je u dužem vremenskom periodu.\nMoje praktično iskustvo po ovom pitanju je možda interesantno mladim pčelarima i verovatno važnije za mlađe pčelare nego za one starije koji teško menjaju svoj način rada a možda najvažnije za one koji se opredeljuju o tipu košnice kojim misle započeti pčelarenje.\nPlodište ograničeno na jedan EV nastavak sa oko 30.000 ćelija pred jaku bagremovu pašu i ostavljeno u dužem vremenskom periodu po mom iskustvu smanjuje snagu pčelinje zajednice na nešto manje od jake zajednice ali ipak na zajednicu koja ima odličan odnos količine pčela:količinu legla i zajednice koja će dati zadovoljavajući prinos u narednim pašama.\nPlodište ograničeno na jedan RV nastavak sa oko 48.000 radiličnih ćelija pred bagremovu pašu i ostavljeno u dužem vremenskom periodu to jest celoj sezoni pčelarenja NEĆE smanjiti snagu pčelinje zajednice bez obzira na broj pčelinjih paša.\nPovećanje plodišta preko ove veličine od 48.000 ćelija dodavanjem samo jednog EV nastavka od oko 30000 ćelija dobićemo ukupnu veličinu od oko 77-78.000 radiličkih ćelija što je oko 8 DB ramova dobijamo plodište u kome pčele veoma brzo prelaze granicu koja dodvodi do rojevog nagona.\nTakođe plodište ograničeno matičnom rešetkom na 2 EV nastavka čija je veličina oko 60.000 radiličkig ćelija prelazi optimalnu veličinu i dovodi do rojevog nagona.\nPo mom iskustvu veličina plodišta koja neće smanjiti snagu pčelinje zajednice a koja takođe neće stvarati rojevi nagon je od 40.000-50.000 radiličkih ćelija.\nU košnici Rodna Voja u ograničenom plodištu na jednom RV nastavku pčele obično održavaju od 35000-45.000 radiličkih ćelija.\nVeoma retko to leglo prelazi preko 42.000 ćelija ali ipak u povoljnim uslovima kada imamo slabu nektarsku pašu to se dešava. Takođe veoma retko pčele smanjuju leglo ispod 38.000 ćelija i to se dešava u uslovima jake polenske paše.\nU uslovima izuzetno jakih paša takođe dolazi do PRIVREMENOG smanjenja veličine legla čak na oko 25-26.000 ćelija a odmah posle te medne blokade dolazi do naglog proširenja legla ali u takvim situacijama ne dolazi do smanjenja snage pčelinje zajednice.\nTakođe veoma retko proširenje legla na svih 10 plodišnih ramova kada leglo u dužem periodu prelazi optimalnih 40-43.000 može dovesti do privremenog rojevog nagona koje u najvećem broju slučajeva pčele same regulišu progrizanjem matičnjaka.\nPrema svemu navedenom zaključke možete izvesti i sami.\n« Poslednja izmena: Oktobar 17, 2011, 22:59:02 od strane Vojo Brstina »\n« Odgovor #38 poslato: Oktobar 17, 2011, 23:51:58 »\nPoštovani domaćine Vojo,\nništa nije toliko dobro da ne bi moglo biti bolje i ništa nije sveto da nebi moglo biti promenjeno. Samo tvrdoglav čovek (da ne kažem drugu reč) čvrsto ostaje pri svom stavu i kad je očigledno da greši. Ja se nadam da ne spadam u takve. Zato ništa apriori ne tvrdim samo iznosim iskustva i dileme.\nIole iskusnijim pčelarima je jasno da pčele i same u intezivnoj polenskoj i nektarskoj paši blokiraju maticu, pa im pčelari u vreme pripreme za glavnu pašu vrše deblokadu dodavanjem praznih satova do legla ili čak u leglo.\nSve što si naveo u prethodnom postu sasvim je moguće i sigurno nije izrečeno tek tako bez provere na sopstvenom pčelinjaku.\nMoj predlog je išao ka tome da rezultati i postulati do kojih si došao dobiju i naučnu potvrdu kroz istraživački rad nekog doktoranta eksperimentalnom metodom po metodologiji koja je svugde u svetu priznata. Tada bi tvoje tvrdnje dobile naučnu potvrdu i niko ih nebi mogao tek tako osporavati a kamo li ismevati. Da li ćeš tako i uraditi na tebi je.\nŠto se mene tiče teško je napustiti sistem pčelarenja koji je dao dobre rezultate, što ne znači da mislim da ne postoji bolji.\nIstina je da ljudi u godinama teže prihvataju novine, pa mi ne treba zameriti.\nOsim toga suludo je prodati u bescenje opremu i pribor velike vrednosti da bi se počelo sve iz početka. Zato si 100% u pravu kad kažeš da je to pre svega interesantno za početnike, ili one koji nisu zagazili duboko.\nHvala na odgovoru uz želju za nove uspehe.\n« Odgovor #39 poslato: Oktobar 18, 2011, 18:43:42 »\nE,ovakve diskusije prouzrokuju i nama manje iskusnima da polako ulazimo u sustinu tako da vremenom mozemo da sami lakse donosimo adekvatne zakljucke.\n« Odgovor #40 poslato: Februar 02, 2012, 20:02:12 »\nMolim kolege za savjet. Da li satonoša ima utor za satnu osnovu , da li je moguće usjeći na debljini od 10mm , i kako se ponaša saće u ramu bez utora? Pročitao sam tekstovr preje i ne nadjoh ništa o tome. pozdrav\n« Odgovor #41 poslato: Februar 02, 2012, 21:35:35 »\nKolega, ja sam negde citao da satonosa nema ulegnuce za so neki su komentarisali da su je pravili na svojim satonosama, ja sam prosle godine napravio cetiri nastavka bez lezista i nisam imao problema sa osnovama, doduse ja sam ih voskom pricvrscivao za satonosu celom duzinom pozdrav\n« Odgovor #42 poslato: Februar 02, 2012, 21:40:35 »\nJa sam svoju praksu kod izrade ramova za DB košnice, preneo i kod izrade RV i EV ramova.\nNa satonošama cirkularom napravim vrlo plitak prolaz po sredini satonoše, a kada postavim\nsatnu osnovu vršim zalivanje otopljenim voskom.\nRadim nešto što možda nije neophodno i troši se malo više vremena, ali MENE GLAVA NE BOLI.\nTako ću i dalje nastaviti da radim.\n« Odgovor #43 poslato: Februar 03, 2012, 17:19:50 »\nCitat: sava mitic Februar 02, 2012, 21:40:35\nЈа исто тако радим, па и мене не боли глава.\nКао неискусан послушао сам старијег пчелара:\nШта има да наливаш, то ће пчеле саме да залепе.\nТако ми се срозало саће у 4 наставка по 10 рамова. Све сам то морао јово наново.\nМа и душа ме болела, а не само глава.\n« Odgovor #44 poslato: Februar 04, 2012, 09:58:29 »\nKod vertikalnog zicenja ramova nema opasnosti od srozavanja saca i nema potrebe za izradu nuta i zalivanja voskom satne osnove.


Reflektor > Članci > Iz ličnog ugla > Najtežih godinu dana\nNajtežih godinu dana\n2020. godina je verovatno najgora godina za čitavo moderno čovečanstvo i znam da ova rečenica počinje da postaje naporna. U ovoj baksuznoj godini bilo je mnogo gubitaka, naravno najviše onih ljudskih. Ali nijedan verovatno nije bio tako velik kao gubitak dvoje ljudi koji su obeležili sportove u kojima su nastupali. Dijego Armando Maradona i Kobi Brajant. O Mari bih pisao neki drugi put, sada bih o “Crnoj mambi”.\nUveče, prošle godine, vraćam se sa fudbalskog termina i kao uvek uključim prvo Tviter. Prvo što mi izlazi je da je preminuo veliki Kobi Brajant. Da, onaj čovek koji je obeležio NBA i posebno period Lejkersa. Po navici, nakon ovakvih vesti sam guglao i nažalost ispostavilo se kao tačno. Tada sam se sledio i izbezumio.\nKada sam stigao kući već je bila informacija da je zajedno s njim u avionskoj nesreći poginula i njegova najstarija ćerka Điđi i još sedam ljudi. Ubrzo nakon udesa se pojavio snimak kobnog odlaska Kobija i ostalih u večnost. Ubrzo čitav košarkaški, sportski i običan svet počeo je da se oprašta od idola mnogih koji su voleli košarku, a nekih koji su krenuli da treniraju taj sport zbog njega.\nKobi zajedno sa Điđi\nUtakmica Lejkersa te večeri je bila odložena, a i kako ne bi? Čovek im je doneo onu poslednju dinastiju zajedno sa velikim Šekom, a zajedno sa Filom na klupi još dve. Takođe Kobi je jedini igrač u istoriji neke franšize kome su povučena dva broja iz upotrebe. Ona legendarna osmica iz prve tri titule i dvadeset i četiri, koji je nosio sve do penzionisanja. Ova promena brojeva do danas nije razjašnjena i nažalost ostaće večita misterija.\nKarijeru je započeo kao 13. pik na draftu. U želji da Jezerdžije naprave mesta u kapu za dolazak slobodnog agenta Šekila O’Nila, trejduju Vladu Divca u zameni za tog 13. pika na draftu iz ekipe Šarlota. Ovo kasnije ispostaviće se kao najbolji posao u poslednjih nekoliko godina tima iz Grada anđela. Tokom karijere 2 puta je bio izabran za najkorisnijeg igrača u finalima,a jednom tokom regularne lige i čak osamnaest puta je bio učesnik Ol Stara. Petnaest puta je bio izabran u razne najbolje timove i još dvanaest puta u prvu ili drugu defanzivnu petorku. 1997. godine pobedio je na Ol Staru u zakucavanju.\nKada njega pomenem, ne mogu, a da se ne setim i one sjajne partije sa 81 poenom protiv Toronta, one noći 22 Januara 2006. Ovom monstruoznom rolom je svoje ime zakucao na drugo mesto po broju poena na jednoj utakmici, odmah iza legendarnog Vilta Čembrlena, koji znamo da je postigao sto. Kada vidimo večitu listu po broju postignutih poena, Kobi se do prošle godine nalazio na trećoj poziciji, ali ga je LeBron Džejms prestigao. Kada pominjemo sve ovo, ne smemo da zaboravimo ni njegovu oproštajnu partiju 13 Aprila 2016. protiv Jute Džez u “njegovom“ Stejpls Centru, čime je dvadesetogodišnju karijeru u najjačoj ligi na svetu krunisao sa 60 poena.\nNa sve ovo trebamo dodati i dve zlatne medalje sa reprezentacijom Sjedinjenih Američkih država na Olimpijadama u Pekingu, 2008. i u Londonu 2012., kao i ono koje se održalo za šampiona panameričkog kontinenta 2007. godine.\nMural Kobija i Điđi u Los Anđelesu\nNa kraju ovo je najtežih godinu dana za njegovu udovicu Vanesu i za još tri njihove ćerke. I za njegove fanove. I za ceo košarkaški svet. A i za navijače Milana, jer su izgubili verovatno najpoznatijeg fana njihovog kluba.\nDa li bi Kobi danas bio vrhunski trener, generalni menadžer ili bilo koji funkcioner u košarci da se nije desio kobni let? Da li bi Điđi pokazala da poseduje očev šampionski gen? Da li bi Lejkersi osvojili titulu prošle godine baš u njegovu čast? I na kraju koliko bi živeo, da mu se život nije ugasio u četrdeset i drugoj godini? To su nažalost pitanja na koje nemamo odgovor i nikad nećemo dobiti. Samo jedno znamo, bio je i ostaće legenda. Ne samo Los Anđelesa, ne NBA lige, niti košarke. Već sporta kao celine.\nКатарина Вит...Катарина Вит. Прашувам: Која е таа? гледај уметничко лизгање ќе дознаеш која е. Почна светското првенство во уметничко лизгање или беа тоа зимски олимписки игри во Сараево = како и да е.\nМоја сакана Кошарко!\nМоја сакана Кошарко! Ќе ти напишам нeколку збора, ќе ти кажам колку само те сакам. Колку со нетрпение те чекав да се појавиш, да те гледам да и се насладувам на твојата игра. Понекогаш кога ќе го погрешеше чекорењето ќе ме тргнеше од возбудувањето, ќе ми\nJORDAN I JA: PET SEKUNDI KAO VJEČNOST!\nTeško je zapravo uopće procijeniti tko se teže plasirao u to NBA veliko finale ljeta 1998. godine: Chicago Bullsi ili ja! Peterostruki prvaci su se baš gadno namučili u finalu Istočne konferencije protiv Indiana Pacerse, a ovaj potpisnik sa šefovima u svo


Medicinska škola u Nišu menja naziv u „Dr Miodrag Lazić“?\nNa inicijativu direktora Medicinske škole „Dr Milenko Hadžić“ Miroslava Savića, naziv ove obrazovne ustanove trebalo bi da se promeni u Medicinska…\nKlinci i klinceze iz pripremnih grupa dečjeg vrtića „Snežana“ i vrtića iz okoline izveli su danas nekoliko kostimiranih igara u Domu kulture Grdelice…\nPotrebni poljoprivredni popisivači\nREPUBLIČKI zavod za statistiku u periodu od 1.oktobra do 15.decembra ove godine sprovešće Popis poljoprivrede na teritoriji Republike Srbije. (više…)


Pravni okvir za uvođenje poreza na luksuz za kombi vozila\nAugust 10, 2016 Raznokombi, luksuz, porez, protest, saobraćaj, vozila, vozilo, zakonkombi011\nMnogima ovaj Zakon zbog koga protestvuju kombi prevoznici izgleda kao da je to neko lepo smislio za prostu otimačinu para ionako propaloj i posustaloj privredi ove zemlje ako uopšte to može da se nazove privredom.\nI po ko zna koji put u zemlji Srbiji neko drugi će se boriti za naša prava. Kombi prevoznici su se odlično organizovali, reagovali brzo, javnost je animirana ali, uvek to ALI, gde je masovnost? Jer ovaj nakaradni član 2 Zakona o porezima na upotrebu, držanje i nošenje dobara se odnosi na teretna vozila čija je najveća dozvoljena masa manja od 3,5t što znači da svaki van, mini van, pik ap, tamić, itd. podleže ovom porezu!\nOdnosi se i na firme i na fizička lica, izuzetaka ima ali su oni ograničeni samo na invalide, roditelje dece ometene u razvoju, MUP i zdravstvo.\nDalje, po Zakonu o bezbednosti saobraćaja na putevima, u članu 7, tačka 44 stoji:\nteretno vozilo je motorno vozilo sa najmanje četiri točka, koje je namenjeno za prevoz tereta, odnosno vršenje rada na način da se vozilom ne može prevoziti nikakav drugi teret, odnosno vuču priključnih vozila, čija je masa veća od 550 kg, i čija najveća efektivna snaga, odnosno najveća trajna nominalna snaga motora je veća od 15 kW\nA u članu 2 Zakona o porezima na upotrebu, držanje i nošenje dobara stoji:\nPorez nа upotrebu motornih vozilа plаćа se kod izdаvаnjа sаobrаćаjne dozvole, odnosno registrаcione nаlepnice (u dаljem tekstu: registrаcijа) zа motornа vozilа, koji se vrše u sklаdu sа propisimа kojimа se uređuje bezbednost sаobrаćаjа nа putevimа, i to: putničkih vozilа, teretnih vozilа čijа je nаjvećа dozvoljenа mаsа mаnjа od 3,5 t, motocikаlа, motocikаlа sа bočnim sedištem i teških tricikаlа.\nPutničkim vozilom, odnosno teretnim vozilom čijа je nаjvećа dozvoljenа mаsа mаnjа od 3,5 t, odnosno motociklom, odnosno motociklom sа bočnim sedištem, odnosno teškim triciklom, smаtrаju se putničko vozilo, teretno vozilo čijа je nаjvećа dozvoljenа mаsа mаnjа od 3,5 t, odnosno motocikl, odnosno motocikl sа bočnim sedištem, odnosno teški tricikl (u dаljem tekstu: motorno vozilo), premа propisimа kojimа se uređuje bezbednost sаobrаćаjа nа putevimа.\nEeee, upravo je u poslednjoj rečenici podebljanim slovima poenta cele priče, “prema propisima kojima se uređuje bezbednost saobraćaja na putevima” a najvažniji je valjda Zakon o bezbednosti saobraćaja na putevima (koji smo toliko dugo čekali) a tamo imamo samo pojam teretnog vozila ali nije JEDINI (sic!). Kao po običaju u zemlji Srbiji sve se razvodnjava, administracija se enormno širi i uvećava pa umesto da je nešto prosto – bolje je da je što složenije i nafilovano raznim dodatnim propisima (Pravilnicima, Odlukama, Naredbama, Uredbama i ne znam čime još).\nTako dolazimo i do Pravilnika o podeli motornih i priključnih vozila i tehničkim uslovima za vozila u saobraćaju na putevima, donet od strane Ministra za infrastrukutru ( beše valjda Mrka 🙂 ) gde jasno i decidno stoji u članu 8 (Podela vozila, teretna vozila vrsta N)\n(1) Vrstа N1 – lаko teretno vozilo, jeste vozilo vrste N čijа nаjvećа dozvoljenа mаsа ne prelаzi 3,5 t.\n(2) Vrstа N2 – srednje teretno vozilo, jeste vozilo vrste N koje imа nаjveću dozvoljenu mаsu kojа prelаzi 3,5 t, аli kojа ne prelаzi 12 t.\n(3) Vrstа N3 – teško teretno vozilo, jeste vozilo vrste N koje imа nаjveću dozvoljenu mаsu kojа prelаzi 12 t.\n(4) U slučаju vozilа nаmenjenog zа vuču poluprikolicа, mаsа kojа će biti rаzmаtrаnа zа rаzvrstаvаnje vozilа je nаjvećа dozvoljenа mаsа ovog vozilа.\n(5) Opremа i instаlаcijа stаlno ugrаđenа nа vozilа posebne nаmene (krаnovi, pokretne rаdionice, vozilа zа rаzglаs, itd.) smаtrаju se kаo teret (stаlni teret)\nA u članu 10. istog Pravilnika u podeli prema obliku karoserije stoji da se vozila vrste N razvrstavaju na:\nBD vozilo zа vuču (drumski trаktor).\nAko vozilo koje je definisаno kаo BB imа nаjveću dozvoljenu mаsu mаnju od 3500 kg i pri tome imа više od 6 sedištа osim sedištа vozаčа ili ispunjаvа obа sledećа uslovа:\n(1) broj putničkih mestа nije veći od 6 i\n(2) P – (M + N × 68) ≤ N × 68,\ntаdа se to vozilo ne smаtrа vozilom vrste N.\nAko vozilo definisаno kаo BA, BB čijа nаjvećа dozvoljenа mаsа prelаzi 3500 kg, ili kаo BC ili BD odgovаrа nаjmаnje jednom od sledećih uslovа:\n(1) broj putničkih mestа prelаzi 8 ili\n(2) P – (M + N × 68) ≤ N × 68\ntаdа se to vozilo ne smаtrа vozilom vrste N\nUh, umorih se od silnih propisa! Elem, došli smo do zaključka da više ne postoji kombi ali zato postoji lako teretno vozilo koje se sada zove furgon i koje može biti i srednje teretno vozilo ako ima najveću dozvoljenu masu koja prelazi 3,5t.\nTako da naš problem – porez tačnije kombi harač po Zakonu o porezima na upotrebu, držanje i nošenje dobara je u stvari splet zakona i propisa Ministarstva unutrašnjih poslova, Ministarstva infrastrukture i Ministarstva finansija gde je neko (ne)namerno odlučio da furgon ipak bude luksuz kao i džip!!!\nPravo pitanje je: da li oni imaju gram mozga ili je sve ovo sa namerom urađeno?\nEvo spisak ovih zakona i propisa pa sami pogledajte:\nPravilnika o podeli motornih i priključnih vozila i tehničkim uslovima za vozila u saobraćaju na putevima\nako vam je potrebno možete skinuti i sačuvati sve u ZIP arhivi ovde\npropisi za kombi prevoz\n← Otkazan protest kombi prevoznika!\tŠtrajk prosvetnih radnika →\n2 mišljenja na “Pravni okvir!”\nI sta bi dalje sa ovim kolega? Ima li kakvih novosti oko protesta,pa nema nigde nista da se procita cak i naovim sajtovima blogovima koje si postavljao?\nNisi ni odgovorio oko provere u mupu za 3.5tone sto su ovi napislai u obavestenje – igra li to ili ne?\nTReba malo vise informacija, ovo mnogo neorganizovano?\nŠto se tiče provere u MUP-u odgovor je: da, tačna je informacija da se ne plaća porez za tačno 3,5t tako da ako se desi da neko ima probleme kod produžavanja registracije neka zahteva od službenice da proveri dobro jer su depeše poslate svim stanicama.\nŠto se tiče protesta imate obaveštenje o održanim skupovima u Novom Sadu i Nišu, u Beogradu je zakazano za sutra u 17h što znači da ako ste zainteresovani, pojavite se, saslušajte, komentarišite. učestvujte aktivno jer ovo je problem svih nas a ne pojedinačni problem, i na kraju sami odlučite da li se slažete sa predlozima i koji su potezi ubuduće.\nMIROSLAV on Prevoz za sopstvene potrebe\nMilorad on Kako postati prevoznik\nDavid on Kako postati prevoznik\n© Copyright 2010-2021. www.kombi011.com Blog


Odluka o iznajmljivanju Aerodroma pogrešna? - Ekonomija - Dnevni list Danas\nPočetna » Ekonomija » Odluka o iznajmljivanju Aerodroma pogrešna?\nOdluku o davanju Aerodroma „“Nikola Tesla““ u zakup hitno treba suspendovati dok se sveobuhvatnom analizom ne procene sve činjenice s obzirom na to da je reč o objektu od posebnog nacionalnog interesa.\n0Piše: G. Vlaović 05. jula 2013. 19.44


Zemlje kvinte pozvale Kosovo da daju prioritet borbi protiv Covid-19 | Radio Kosovska Mitrovica\nZemlje kvinte pozvale Kosovo da daju prioritet borbi protiv Covid-19\n24. March, 2020 12:12 |\n“Pozivamo sve institucionalne i političke lidere da se u ovom teškom vremenu usredsrede na COVID-19 poštujući odredbe Ustava i ovlašćenja koja su im data Ustavom. Pozivamo ih da sačuvaju i obezbede integritet i funkcionalnost kosovske vlade i institucija u ovom kritičnom trenutku i da na Kosovu daju prioritet borbi protiv COVID-19 nad politikom, napominjući da su naše zemlje preduzele vandredne mere u tom pogledu”, kaže se u saopštenju ambasada Francuske, Nemačke, Italije, Velike Britanije i SAD-a.


Besmislenost pokrajinskih izbora: Vojvodina služi samo za uhlebljenje stranaka na vlasti - Magločistač\nPočetna Natalija Jakovljević Besmislenost pokrajinskih izbora: Vojvodina služi samo za uhlebljenje stranaka na vlasti\nPostavio/la: MagločistačObjavljeno: 07 avgusta, 2020 Kategorija: Natalija Jakovljević, PolitikaNema komentara\nNa osnovu rezultata pokrajinskih izbora, mandate je podelilo ukupno sedam lista, a najveći deo „kolača”, 76 od 120 mandata, pripao je vodećoj Srpskoj naprednoj stranci (SNS). Prema svemu sudeći, vlast na republičkom nivou će biti samo preslikana i na pokrajinski nivo.\nPrema mišljenju novinara i stručnjaka sa kojima smo razgovarali, pokrajinski izbori su bili u senci republičkih, gotovo nevidljivi, a izborni ciklusi se već duži niz godina ne mogu okarakterisati kao demokratski. Građani ništa nisu znali o ovim izborima, generalno nisu bili upoznati sa programima stranaka, pa ovi izbori zapravo služe jedino za uhlebljenje članova stranaka na vlasti, dok se o Vojvodini i decentralizaciji vlasti uopšte više i ne govori.\nPokrajinski izbori nemaju nikakav značaj\nBranka Dragović Savić, foto: Voice.org.rs\nUrednica Vojvođanskog istraživačko-analitičkog centra (VOICE) Branka Dragović Savić rekla je za naš portal da se poslednjih nekoliko izbornih ciklusa teško mogu karakterisati kao demokratski izbori i da je u pitanju glasanje koje se dešava pod medijskom i političkom torturom vladajućih struktura.\n„Agresivna izborna kampanja vlasti je konstantna, i sam izborni dan više predstavlja popis partijskih sledbenika vladajuće partije. Naime, stranački aktivisti bukvalno telefonski saslušavaju građane uoči izbora, popisiju ih pred biračkim mestima a potom proveravaju kako su glasali (fotografisanje glasačkih listića)”, navela je Dragović Savić.\nPrema njenim rečima, pokrajinski izbori u takvom kontekstu nemaju apsolutno nikakav značaj, niti su tema političkih aktera, kao i da su brojni primeri da čak više političkih tenzija ima prilikom glasanja za predstavnike mesnih zajednica.\nKomentarišući rezultate pokrajinskih izbora, novinar portala Mašina Andraš Juhas (András Juhász) rekao je za naš portal da ukoliko nismo skloni cepidlačenju oko decimala, možemo reći da su rezultati pokrajinskih izbora očekivani.\n„Iznenađen sam rezultatima monarhista, ali to neće uticati na odnose moći“, smatra Juhas.\nSociolog i saradnik Instituta za istraživanje manjina u Budimpešti Đerđ Serbhorvat rekao je za naš portal da Vojvodina kao pokrajina postoji samo tehnički, pa su i izbori bili tehnički.\n„Ponekad pomislim da Vojvodina u ovom obliku više nije ni za šta – sem da se dupliraju radna mesta, da partijski ljudi dobijaju posao (kao i u opštinama). To je manje-više tako od 1988, od Jugurt-revolucije, a ni posle 2000. godine DOS, tzv. demokratske partije nisu uradile ništa, navodno zbog uticaja iz Beograda“, kazao je Serbhorvat.\n„Ako bismo pitali Vojvođane ili one koji su glasali, ko je predsednik Vlade Vojvodine, ne verujem da više od 10 odsto njih zna tačan odgovor“, rekao je Serbhorvat i dodao da možda poneki Mađar zna da je Ištvan Pastor predsednik Skupštine Vojvodine, ali da za njega više znaju kao predsednika Saveza vojvođanskih Mađara (SVM).\nCilj političkih elita je obesmisliti izbore\nPrema rečima Branke Dragović Savić, građani apsolutno ništa nisu znali o pokrajinskim izborima i da se njima nisu bavile ni stranke, ali ni mediji koji su uglavnom zabavljeni nacionalnim temama.\n„No, to je uostalom i cilj poltičkih elita: do krajnosti obesmisliti izbore, a time i sve institucije vlasti, pa i one na pokrajinskom nivou”, smatra Dragović Savić.\nAndraš Juhas, foto (privatna arhiva)\nAndraš Juhas takođe deli utisak da nije bilo značajne predizborne kampanje, i da se pandemija pokazala mnogo relevantnijom temom od izbora, ali da se nije ništa značajno novo i drugačije nudilo u izbornoj trci, pa nije ni bilo mnogo šta za građane da upoznaju.\n„Stranke sve ređe imaju pravi partijski program, na njihovim stranicama nalazite varijacije opštih teza na istu protržišnu temu. Tragična je to posledica iluzije da smo nadišli ideologije, da postoji nekakav adekvatan politički centar. Ta iluzija se pokazuje dosta otpornom u Centralnoj i Istočnoj Evropi“, objašnjava Juhas.\nĐerđ Serbhorvat, inače, rodom iz Malog Iđoša, kaže da je za vreme kampanje dve nedelje boravio u svom rodnom mestu, u karantinu, ali da je uoči izbora bio u Budimpešti, navodeći da je na televiziji uvek video samo Vučića i Pastora, i na RTS-u, i na RTV-u, i na Pannon RTV-u, pa i u većini novina.\n„Ne mislim da je period kampanje bio važan. Vučić već osam godina hara po medijima, a ništa nije bolja situacija ni kod Mađara”, rekao je Serbhorvat i podsetio i na 100 evra državne pomoći građanima, odnosno, u okviru kampanje u Vojvodini i na novac mađarskih obveznika koja su se slila preko Fondacije Prosperitati.\nDodao je da veruje da je to donelo dosta glasova „zahvalnosti” SVM-u, kao i da je primetno da „generalno programi stranaka više uopšte nisu važni ni u drugim državama, pa zašto bi onda bili važni i u Srbiji”.\nPrema rezultatima Pokrajinske izborne komisije, u Skupštinu Vojvodine ulazi ukupno sedam izbornih lista. Za listu „Aleksandar Vučić – Za našu decu“ glasalo je 498.495 građana, što je SNS donelo 76 mandata, objavio je portal 021.rs.\nLista SPS – JS osvojila je 13 mandata na osnovu 90.512 glasova, zatim Savez vojvođanskih Mađara sa 11 mandata i 75.218 osvojenih glasova.\nKoalicija Vojvođanski front (LSV, Zajedno za Vojvodinu, Vojvođanska partija, DSHV, Crnogorska partija i Demokratski blok) osvojila je šest mandata zahvaljujući 41.455 glasova. Po pet mandata osvojila je koalicija „Za Kraljevinu Srbiju – Za srpsko vojvodstvo“ koju čine POKS i Monarhistički front (34.083 glasova) i Metla 2020 (35.479 glasova).\nU Skupštinu Vojvodine ulazi i Srpska radikalna stranka sa četiri mandata, odnosno sa 26.489 osvojenih glasova građana.\nCenzus nisu prošle manjinske koalicije i to „Koalicija za mir“ Čedomira Jovanovića (osvojenih 4.658 glasova) i koalicija „Samo pravo – Stranka pravde i pomirenja – Demokratska partija Makedonaca“ Muamera Zukorlića (osvojenih 3.070 glasova).\nPokrajinska izborna komisija utvrdila da je 1.696.292 građana upisano u birački spisak, te da je glasalo 852.972 građana. Važećih glasačkih listića bilo je 809.459.\nPokrajinske institucije služe za uhlebljenje partijskih kadrova\nPokrajinske institucije, nažalost, jesu pretvorene u mesta za uhlebljivanje partijskih kadrova, kaže Branka Dragović Savić i dodaje da „to govori ne samo da političke elite ne poštuju državne institucije, već da ih svesno urušavaju, prisvajajući političku moć za partijske strukture, kojima su institucije apsolutno potčinjene”.\nAndraš Juhas smatra da se politika u Srbiji, kao i u mnogim drugim zemljama, veoma degradirala otkada kapitalizam „nema alternativu“ u međunarodnoj političko-ekonomskoj areni, dakle od osamdesetih naovamo.\n„Naš sistem ima niz nesrećnih karakteristika: ekonomski služiti interesima kapitalističkog centra i domaćim tajkunima, kriminal usko prepleten s politikom, i drugi. U ovakvom kontekstu teško je zamisliti da neki nivo vlasti ne služi ‘uhlebljivanju’ – mada, primetimo, ipak se radi o platama i vezama koje obezbeđuju dosta više od hleba“, dodaje Juhas.\nĐerđ Serbhorvat, foto: Edvard Molnar\nManjine su dobile svoje nacionalne savete, dakle, nekakvu etničku i ličnu autonomiju, pa teritorijalna autonomija, pa i vojvođanska ideja samim tim smeta svima, mada neke pare – samo pare, ne ideje, su još interesantne, smatra Đerđ Serbhorvat.\n„Više nema ni autonomaša – Nenad Čanak od 2000. više igra klovna, trikstera, i ako možda još nešto priča o Vojvodini, znamo da je to bez veze, jednostavno večno hoće za sebe neku poziciju, a evo ih opet u Skupštini. Sve su to male prljave igre“, objašnjava Serbhorvat.\nSlučaj „Vranje“ govori o nepismenosti glasača\nKada su u pitanju redni brojevi na glasačkim listićima koji su tokom ovih izbora uneli zabunu, posmatrajući izborne rezultate u Vranju, Branka Dragović Savić kaže da to nije posledica uticaja rednih brojeva na glasačkim listićima, već opšteg civilizacijskog sunovarata društva u Srbiji.\n„U kojem je obrazovanje srozano na najniže grane, ali i nezainteresovanosti velikog broja građana za društvo u kojem žive, odnosno njihovim pristajanjem na podanički status u odnosu na donosioce odluka”, navodi ona.\nAndraš Juhas smatra da parlamentarne izbore 2020. godine nećemo pamtiti samo po žrtvovanju građana virusu SARS-CoV-2, već da u „Vranju sunce szia“ i sličnim šalama.\n„Možda se ne radi o rednim brojevima, već o nekakvoj kosmičkoj pomoći da se ljudi nasmeju u ovo teško vreme“, dodaje Juhas.\n„To govori o nepismenosti glasača“, kaže Đerđ Serbhorvat, ali i o kupovini glasova, što predstavlja manjak demokratije u Srbiji.\n„Partije svesno računaju na to. Možda bi trebalo izbaciti te brojeve sa lista, pa ko ne zna da čita, neće ovako lako prodati svoj glas“, navodi Serbhorvat.\nBez očekivanja od pokrajinske vlasti\nČini se da gotovo nikog i ne zanima, niti kada će konstitusati novi skupštinski sazivi, niti ko će činiti vladajuću koaliciju, kaže Branka Dragović Savić i dodaje da to samo govori o tome da niko nema očekivanja od struktura vlasti, jer te institucije nemaju političku moć, niti uticaj na društvene tokove.\n„Eventualno ovaj period može da uznemiri samo sledbenike SNS-a, koji iščekuju apanaže za služenje vođi”, smatra Dragović Savić.\nAndraš Juhas ne očekuje značajne razlike između dva nivoa vlasti, niti neke suštinske promene za Vojvođane.\nPrema rečima Đerđa Serbhorvata, još uvek ne vidimo da li će SPS, odnosno Dačić biti u Vladi ili ne, i ako ne bude, to će biti samo mala promena, ali to neće značiti ništa.\n„Sve će da ide po starom, i očigledno ljudi veruju više nacional-socijalističkoj, pomalo fašističkoj, populističkoj i antidemokratskoj struji (vidi još i Orbana, pa Trampa), nego sopstvenim očima“, kazao je Serbhorvat.\nVojvodina je demokratsko pitanje\nBranka Dragović Savić podseća da nema ni jedne političke stranke koja ima iole ozbiljan autonomistički program, niti stranke koja zagovara decentraliazciju vlasti ili promenu naopakog političkog sistema koji ne može da produkuje ni kvalitetne političke programe, niti izgradnju demokratskih institucija.\n„Vojvodina nije ni nacionalno ni multietničko pitanje, ona je demokratsko pitanje. Na odnosu prema Vojvodini, odnosno decentralizaciji vlasti ogledaju se demokratski kapaciteti ovog društva”, kaže Dragović Savić.\nPo rečima Andraša Juhasa, sledeće godine će biti popis stanovništva pa ćemo videti kako stoje stvari, ali da se može pretpostaviti da se etnički karkater menja, ako ni zbog čega drugog, onda zbog migracija.\n„Ljudi masovno beže od nestabilne, stresne, loše socijalne i ekonomske situacije. U aktuelnom sistemu koja ne daje prednost potrebama ljudi, čak i da se neko ozbiljno zalaže za autonomiju Vojvodine, to ne bi bilo od velikog značaja. Potrebno je pitanje autonomije promisliti iz socijalno-ekonomskog ključa koji daje primat potrebama običnih ljudi“, objašnjava Juhas.\nĐerđ Serbhorvat smatra da priča o Vojvodini očigledno donosi vrlo malo glasova i da je etnička heterogenost sve više deo jedne mitologije, i da se više sećamo Jugoslavije, nego Vojvodine.\n“I ja sam Vojvođanin, ako me pitaju u inostranstvu. Nekako bolje zvuči da sam iz Vojvodine, nego iz Srbije, mada – sem Mađarima – sigurno mora da se objasni šta je (bila) Vojvodina. Ja mislim da je priča gotova“, smatra Serbhorvat.\nMala izlaznost znači da građani nemaju poverenje u sistem\nKada je reč o malom odzivu birača na izborima, koja je bila manja od 50 odsto, Branka Dragović Savić kaže da to znači da većina građana nema poverenja ni u državu, ni izbore, ni u pravni sistem.\n„Sa druge strane, on je delom i manifestacija bunta zbog onemogućavanja fer izbornih uslova. Nisam sigurna da bilo koji od ta dva razloga može da iznedri promenu političkog sistema koja bi vodila ka civlizacijskom iskoraku, ka prihvatanju modernih evropskih vrednosti, zasnovanih na antifašizmu, vladavini prava i medijskim slobodama”, smatra Dragović Savić.\nPrema navodima Andraša Juhasa, mala izlaznost birača znači da je u nama sazrela potreba za paradigmatsku promenu, ali da smo politički i dalje previše dezorijentisani da bismo znali gde hoćemo i kako se tamo stiže.\nĐerđ Serbhorvat podseća da se pouzdano ne zna ni koliko u Srbiji ima punoletnih građana koji imaju pravo glasa, ali da znamo da je ogroman broj ljudi u inostranstvu.\n„Iz SVM-a su tokom kampanje isticali da je veliki broj Mađara došao kući da glasa (u šta teško mogu da verujem), a da pri tom ne znamo šta je sa Kosovom, sa kosovskim Srbima, i uopšte mi nije jasno, kako su ti brojevi uopšte i predstavljeni“, kaže Serbhorvat.


"Novak vam nikad ništa ne daje" - BIGportal.ba\nMladi danski teniser Holger Rune veruje da ima potencijal da jednog dana bude najbolji igrač na svetu.\nOn se najširoj javnosti predstavio nedavno na US openu, kada je u prvom kolu uzeo set Novaku Đokoviću.\nTrenutno je 124. na ATP listi, ima samo 18 godina, ali i velike ciljeve.\n“Moj cilj nije da budem u Top 20, već da budem najbolji igrač sveta, kao što su Rafa, Rodžer i Novak. Želim da osvojim mnogo Grend slem titula i da dam sve od sebe. Mislim da imam veliki potencijal, sjajan tim pored sebe, koji mi pomaže u prevazilaženju prepreka i mislim da je to najvažnija stvar koja je potrebna za vrhunski tenis. Dug je to put, ali spreman sam”, rekao je Rune.\nNikada neće zaboraviti duel protiv Novaka.\n“To je bilo jedno od najlepših iskustava. Nikada nisam osetio tako nešto. Bio je neverovatan osećaj igrati na Centralnom terenu protiv najboljeg na svetu. Dao sam sve od sebe i publika je uživala. Borio sam se za svaki poen, nisam mogao da tražim ništa više od toga”, istakao je Danac i dodao:\n“Jedan je od najboljih u istoriji. Neverovatno je dosledan. On vam nikada ništa ne daje. Zasta sve morate sami da uradite kako biste osvojili poen. Protiv njega na sve načine pokušavate da zadržite svoj servis. Šeta vas po terenu, čini da sve da vas istroši. On je bez sumnje jedan od najtežih protivnika.”


U Domu zdravlja Herceg Novi antigen testovi za brže rezultate testiranja | Radio Jadran\nPočetna Društvo U Domu zdravlja Herceg Novi antigen testovi za brže rezultate testiranja\nPrimjena brzih antigenskih testova u Covid ambulanti u Herceg Novom počela je juče u skladu sa Strategijom za testiranje na novi Corona virus koju je usvojilo Ministarstvo zdravlja, saopšteno je iz Doma zdravlja Herceg Novi.\nPrimjena brzih antigen testova počela je radi bržeg dobijanja rezultata testiranja s obzirom na epidemiološku situaciju u svijetu, regionu i našoj zemlji, u skladu sa preporukama Svjetske zdravstvene organizacije o primjeni bzih antigen testova.\nTestiranje brzim antigen testovima je predviđeno za pacijente sa kliničkim i epidemiološkim podacima:\n– akutna respiratorna infekcija (povišena tjelesna temperatura i najmanje jedan znak/simptom respiratorne bolesti: kašalj, nedostatak daha…)\n– pacijente sa respiratornim tegobama i podatkom da su bili u kontaktu sa oboljelom ili osobom sumnjivom na COVID-19 tokom 14 dana prije početka bolesti.\nPacijenti koji imaju navedene simptome i/ili epidemiološke podatke dolazak u covid ambulantu najavljuju telefonski izabranom doktoru.\n„Podsjećamo sugrađane da većinu svojih redovnih zdravstvenih aktivnosti mogu obaviti putem portala eZdravlje i telefonskim pozivom izabranog doktora. Apelujemo na poštovanje mjera za sprječavanje i suzbijanje korona virusa“, kaže se na kraju saopštenja Doma zdravlja Herceg Novi.\nPrethodni članakRadojević: Još podnošljivo, ali blizu smo katastrofalnog scenarija\nSledeći članakNovi režim rada u Opštini Herceg Novi u cilju spriječavanja širenja korona virusa


Tanjug 15. aprila 2021. 09:34\nPODGORICA – Poslanik i jedan od lidera vladajućeg DF-a Milan Knežević kritikovao je predsednika Mila Đukanovića zbog ponovnog bavljenja navodnim „malignim srpskim uticajima“ u Crnoj Gori jer je, kaže, od njega očekivao da narodu kaže koliko je fabrika, škola i bolnica otvorio za tri decenije vladavine, kao i da je država bankrotirala zbog njega.\n“Umesto toga, ponovo se bavio Srbijom, najavljivao nove ratove na osnovu iskustva iz devedesetih i po starom dobrom običaju pretio svima koji ne misle kao on. Zato sad imamo najgoru vest za građane naše države a to je javno priznanje našeg državnog rukovodstva da ne možemo vratiti dugove, da će nam iz dana u dan padati kreditni rejting, i da više nigde nećemo moći da pronađemo neophodna sredstva za puko preživljavanje“, rekao je Knežević u izjavi za podgorički portal Borba.\n„Drugim rečima Crna Gora je bankrotirala, i zato Đukanović lovi preostale Srbe iz 1918. pošto u 2021. zahvaljujući njemu, a plašim se i neodlučnosti i nesposobnosti čelnih ljudi vlade, ćemo doći u situaciju da bukvalno prosimo svaki evro po regionu i svetu”, poručio je Knežević.


Vaše pravo da.. - nema predaje\nKnjaževsko-srpski teatar: Otac\nVF Physical: Tekar terapija\nMali svetionik 524\nSanja Kaličanin: Podržite portal Prviprvinaskali.com\nRTS cenzurisao majicu ’nema predaje’, naknadno izvinjenje zbog ’blura’\nKada se krajem 2015. godine pojavila knjiga pod naslovom „Skriveni svet drveća” Petera Volebena, privukla je veliku pažnju javnosti i nekoliko nedelja bila je bestseler na listi uglednog nedeljnika „Špigl”.\nInženjer šumarstva Peter Voleben potpuno je promenio način upravljanja šumskim područjima u Nemačkoj. Kaže da je rad sa drvećem njegov život.\nRođen je 1964. godine u Bonu, u Nemačkoj. Studirao je šumarstvo i bio dvadeset godina zadužen za oblast pod šumom u Himelu (pokrajina Rajna-Palatinat). Zabranio je korišćenje sredstava za zaštitu bilja i izbacio mašineriju.\nGodine 2006. napustio je činovničko mesto u šumskoj upravi, nakon čega je objavio nekoliko knjiga posvećenih šumarstvu, lovu i zaštiti životne sredine. Volebenova knjiga o tajnom životu drveća bila je bestseler u Nemačkoj prošle godine, a od septembra 2016. godine dostupna je i na engleskom jeziku.\nZbog izuzetne neposrednosti, nemački stručnjak često gostuje na televiziji, ali kaže da ne želi da ga ljudi doživljaju kao šaptača drveću: „Ne grlim drveće i ne razgovaram s drvećem", rekao je za nemački FAZ (Frankfurter Allgemeine Zeitung).\nO svetu prirode govori s divljenjem, pa čak i čuđenjem, ali ne i sa sentimentalnošću. „Za mene nije pitanje da li treba da koristimo živa bića, već kako da se odnosimo prema njima". Kaže da bi želeo da ljudi smanje potrošnju drveta i više uživaju u drveću, koje naziva „slonovima u svetu biljaka".\nNa pitanje ‒ Da li smo izgubili vezu s prirodom? ‒ kaže: „Ne verujem, možda smo se samo malo distancirali od nje zato što su nas naučnici više od 200 godina učili da priroda funkcioniše bez duše."\nIz knjige napisane sa lakoćom i elegancijom može se saznati da šume nisu kruta i nepokretna bića, već visoko kompleksna i komunikativna bića, samo što su njihove reakcije mnogo sporije no što je to slučaj kod životinja i ljudi.\nVolebenova analiza prikazuje drvo kao biće sa osećanjima i karakterom. Kako ističe, biljke i drveće mogu da biraju šta će da rade; mogu da odlučuju, imaju uspomene i čak se razlikuju prema karakteru. „Mogli bismo reći da postoje dobri i loši momci", kaže on. Drveće ima prijatelje, oseća usamljenost, vrišti od bola i podzemno komunicira putem tzv. wood wide web-a.\nBukve i hrastovi obrazuju šume koje žive hiljadama godina zato što se ponašaju kao porodice. Drveće živi u nekoj vrsti plemena i beskrupulozno štiti svoju vrstu, objašnjava Voleben. Duglazija i smreka takođe formiraju čvrste veze među pripadnicima sopstvene vrste. Vrbe su usamljenici. Ni topole nisu društvene, a „breza će uništiti drugo drveće kako bi njena krošnja imala više mesta da se širi".\nGradsko drveće, prema njegovim rečima, liči na decu ulice ‒ izolovano je od ostalih i bori se snažnim korenjem.\nINTERVJU PETERA VOLEBENA\nNemački šumar i autor knjige „Tajni život drveća‟ o govoru drveća i zašto biljke imaju prava kao i sva druga živa bića.\nPišete sa mnogo strasti o drveću i šumama. Odakle potiče ta pasija?\nZaista nisam siguran. Imam dve sestre i brata, ali ja sam jedini u našoj porodici koji toliko voli prirodu. I kada sam bio dete uvek sam želeo da je zaštitim. Čuvao sam paukove u teglama i držao akvarijum na svom stolu. Svaki slobodan trenutak sam provodio napolju.\nZašto ste napisali „Tajni život drveća‟?\nVodio sam organizovane ture po (nemačkim) šumama 25 godina i ljudi su mi uvek tražili podatke u pisanoj formi kako bi mogli što više da pročitaju. Žena mi je govorila: „Petere, napiši do 10 strana, da bar možeš ljudima dati nešto materijala za čitanje‟, a ja bih uvek odbio. Više volim da budem napolju. Na kraju sam, ipak, popustio, napisao nekoliko strana i poslao ih jednom izdavaču.\nU knjizi pišete o tome kako drveće poseduje jedan oblik inteligencije. Molim Vas da nam to objasnite.\nDa, tako je. Ali, nije to inteligencija u smislu kako mi to inače opisujemo, već su vrhovi korenja drveća poput struktura u mozgu gde se odvijaju svi elektroprocesi. Drveće je u stanju da uči i odlučuje putem svog korenja. Na primer, kada je drveće pogođeno sušom, ono će to zapamtiti za čitav svoj vek, pa će već za naredno proleće adaptirati sistem korišćenja vodenih rezervi. Drvo-majka je u stanju da putem korenja odredi koje su sadnice njene sopstvene. Čak može i dodatno da ih hrani da bi bolje rasle.\nTakođe navodite da drveće može da razgovara međusobno. Kako to?\nNaučnici mogu vrlo lako da dokažu da drveće razmenjuje informacije. Na primer, kada neki insekt napadne drveće, mogu se izmeriti električni signali koji prolaze kroz drvo, a zatim će početi da proizvodi otrovne supstance kako bi se otarasilo insekata. Za to vreme, ono upozorava okolna stabla putem hemijskog poziva, tj. mirisa, tako da sve ostalo drveće istog trena saznaje kakva opasnost im preti pa može da se pripremi. Poznato nam je tek nekoliko reči iz jezika drveća do kojih smo došli na osnovu posmatranja kako ono reaguje kada mu preti opasanost. To je kao da učite neki jezik tako što povređujete ljude, a onda slušate šta vam govore. Tako da to i nije najbolji način da se uči jezik drveća, ali je za sada jedini koji nam je dostupan.\nOpisali ste veze među drvećem kao „prijateljstvo“.\nU izvornim šumama, drveće iste vrste živi u porodicama i ima svoju društvenu strukturu. U nekim slučajevima, dva drveta će toliko ispreplitati svoj korenski sistem da ako posečete jedno od ta dva drveta i ono drugo će uginuti. Kao par starih ljudi, kada onaj koji je još uvek živ govori: „Ne želim da živim dalje.‟\nSvi znaju šta znače reči World Wide Web (svetska mreža-internet). Vi smatrate da se „wood wibe web“ (šumska veza) prostire po tlu šuma, prenoseći hranljive materije i informacije između korenskih sistema. Kakav je to prirodni internet?\nTo je mreža gljiva. Časopisi o prirodi su je nazvali „wood wibe web“ 1995. godine. To je vrlo, vrlo gusta mreža – u jednoj kašičici zemlje ima gljivičnih filamenata u dužini preko jedne milje. Za razliku od biljaka, gljive nisu u stanju same da se hrane, putem fosinteze, što proizvodi glukozu ili šećer. One obavljaju transport šećera ili vesti među drvećem, a drveće im za tu uslugu plaća šećerom. Pečurke su plodovi ove gljivične mreže.\nDa li drveće oseća bol kada ga potkresujemo ili sečemo?\nNije nam poznato na koji način drveće oseća bol, ali mehanizam je isti kao kod ljudi. Kada povređujete drvo, električni signali putuju kroz stablo. Nova istraživanja Univerziteta u Lajpcigu pokazuju da će drvo, kada mu čovek odseče granu, lučiti supstancu za isceljenje, ali kada jelen zagrize granu, drvo će prvo početi da luči otrovnu supstancu kako bi odbilo jelena, pa tek onda i supstancu za isceljenje rane. To nam pokazuje da je drvo u stanju da oseti razliku među napadačima.\nNeki kritičari tvoje knjige optužuju za antropomorfizam. Da li si ikada posumnjao u svoj stav da drveće ima neke osobine ljudi?\nNe, zato što bi višečasovno iznošenje činjenica o biohemijskim procesima svima bilo jako dosadno. Ali kada kažem da drvo-majka doji svoju decu, niko zaista ne misli kako drvo-majka privija sadnice na svoje nepostojeće grudi. Kada kažete dojenje, svi istog trenutka pomisle na ono što se zaista i dešava – na to da postoji jedna specijalna veza. Kada se uklone sve emocije iz činjenica, niko više nije zainteresovan. Tada je trenutak da se istraživanje približi ljudima koji nisu iz date profesije kako bi to istraživanje bolje razumeli.\nDa li drveće i druge biljke imaju prava?\nU Švajcarskoj ćete videti da biljke imaju prava u aktu o genetskoj tehnologiji koji priznaje „dostojanstvo živih bića“. Mislim da ćemo to za deceniju ili dve moći da vidimo i u drugim zemljama. Sadnja šuma bi mogla stati rame uz rame sa industrijskim stočarstvom koje se takođe kritikuje. Ne postoji doslednost u priznavanju prava životinja, pa zašto onda ne bismo radili šta poželimo sa biljkama.\nAko biljke poseduju inteligenciju, da li bi trebalo drugačije da se osećamo po pitanju eksploatacije šuma? Da li tu postoji etičko pitanje?\nSmatram da je u redu koristiti šume za ogrev, nameštaj i sl, jer i ljudi imaju svoja prava. To je pitanje ravnoteže. Potrebno je da postoje zaštićena šumska područja, a ostala možemo koristiti umereno. Takođe, ne bi trebalo koristiti ogromne mašine za seču drveća jer se na taj način sabija zemljište. U mojoj šumi koristimo konje za seču i zato imamo više dobrobiti i prinosa nego oni koji u svojim šumama koriste teške mašine.\nKako vreme provedeno u šumi može da popravi zdravlje ljudi?\nIstraživanja sprovedena u Južnoj Koreji i Japanu pokazuju da krvni pritisak opada ako ste u zdravoj četinarskoj šumi. Takođe postoji istraživanje koje kaže da ako gledate u drvo kroz prozor bolničke sobe, brže ćete ozdraviti nego da tamo nema drveta. To ima smisla. Na primer, vatra i ljudi idu zajedno, u suprotnom ne bismo napredovali kao što jesmo. A da biste dobili vatru potrebno vam je drvo, šuma, pa je ta jaka veza sa našim precima negde u dubinama podsvenog.\nDa li bi trebalo da imamo više drveća u gradovima?\nPrvo moramo da shvatimo da drveće u gradovima postoji zbog nas. Ono nije tamo radi svog blagostanja. Kada je u gradu park u kome imate nekoliko vrsta drveća, to je kao da imate jednu žirafu i jednog lava pa onda kažete: „O, pa to je savana!‟ Vi mislite da je to šuma, a to je zapravo zoo šuma. Drveće raste poput siročadi, dece sa ulice, jer nemaju porodičnih veza.\nŠta bi Vas najviše obradovalo u razvoju istraživanja o šumama?\nMoja najveća želja je da jednog dana razvijemo hemijski detektor koji bi povezao jezik drveća sa jezikom ljudi. Kada šetate kroz šumu, taj detetktor bi vam govorio o čemu drveće razgovara, da li je sve u redu ili se možda približava sisar na dve noge – najverovatnije s motornom testerom!\nIzvori: RTS, Knjižara, Laguna, UC Observer, BBC\nPETER WOHLLEBEN SAJT, FB STRANA


Vila Mariana se nalazi u najlepšem delu Pefkohorija, na 100 m od centra, ali opet izdvojena od gradske gužve i na svega 60 m od plaže.\n60 M OD PLAŽE / 100 M OD CENTRA !!\nLokacija: Na 60 metara od plaže, na 100 metara od centra\nOpis: Vila Mariana se nalazi u najlepšem delu Pefkohorija, na 100 m od centra, ali opet izdvojena od gradske gužve i na svega 60 m od plaže. Smeštena je u pelepom dvorištu sa vrtom, okružena palmama i cvećem.\nVila u svom sastavu ima trokrevetne studije. Svaka smeštajna jedinica sadrži kompletno opremljenu čajnu kuhinju u okviru sobe, kupatilo (tuš/WC), TV i terasu. Svi studiji su opremljeni klima uređajima čije se korišćenje doplaćuje na licu mesta ( 5 € dnevno po studiju). Ova doplata nije obavezna. Vila nema peškire. Vila ima parking.\nVaš utisak za: VILA MARIANA - Pefkohori / Kasandra


Neobična fudbalska utakmica: teniseri protiv poznatih ličnosti | Restart Magazin\nNeobična fudbalska utakmica: teniseri protiv poznatih ličnosti\n12/06/2020 12/06/2020 Urednik\tAdrija tur, novak djokovic\nBoravak u Beogradu povodom “Adrija tura”, najbolji teniser sveta Novak Đoković je iskoristio da organizuje i zanimljiv fudbalski meč, koji je bio uvertira za teniski spektakl koji nas ovog vikenda očekuje.\nTako su na terenima FK GSP Polet Dorćol podno Nebojša kule okupile su se poznate ličnosti i zaigrale fudbal u sklopu umetničke reprezentacije i teniski tim koji je predvodio Novak.\nPobedu su odneli teniseri, koji su slavili sa 3:2, golovima Džumhura, Krajinovića i Dimitrova.\nPosle meča, Novak je izrazio zadovoljstvo prvim u nizu događaja, koji će biti uvertira za turnir koji u TC “Novak” zvanično počinje sutra\n– Zadovoljan sam kako smo se zabavili. Klinci su se žalili da je predugo 35 minuta po poluvremenu, ali mislim da je bilo odlično. Nije mi teško palo pošto smo u kondiciji, a vidim da je i suparnička ekipa bila uigrana, pružili su mnogo kavlitetniji fudbal nego što sam očekivao, počeo je Đoković.\nSrpski as je upitan i da li će pokušati nekada, nešto slično da orgnaizuje sa velikim prijateljem, fudbalerom Juventusa Kristijanom Ronaldom.\n– Držimo se tenisa nećemo o fudbalu, izbegao je odgovor Novak.\nNa terenu su danas bili i specijalni gosti Beograda, Dominik Tim, Aleksandar Zverev i Grigor Dimtirov, koji su po prvi put u srpskoj prestnici.\n– Hteo sam najviše zbog njih da ovo organizujem. Ovo je samo jedna u nizu različitih aktivnosti za njih van terena, koje ćemo organizovati, da im dočaramo Beograd i celu Srbiju, jer su prvi put ovde. Sutra je zvanična ceremnojija otvaranja igraćemo miks dublove i dublove, biće muzičkog programa i večernjeg, prošetaću ih Beogradom, da što je moguće više upoznaju grad.\nNovak je istakao da ipak, što se najavljene večere tiče, ne bi u ruke uzeo mikrofon.\n– Mislim da ne bih pevao. Zbog zdravlja ljudi i sluha ostalih, bolje ne.\nNa kraju, Đoković je zadovoljan kako su se njegove kolege snašle na fudbalskom terenu.\n– Džumi (Damir Džumhur prim.aut) me je pozitivno izenadio. Dominik, Grigor i Saša su takođe dobri. Stvarno su svi bili na visini zadatka. Troicki je bio stamen u odbrani, niko ne može da ga prođe ni na teniskom, ni na fudbalskom terenu, poručio je prvi reket sveta.\n← Bespovratna finansijska pomoć za samostalne umetnike\nNikola Jokić došao u Srbiju, iznenadio bivšeg trenera Dejana Milojevića poklonom →\nIzrael blokirao palestinski izvoz, trgovinska kriza eskalirala\nEU šalje prvu medicinsku pomoć Italiji\nFacebook0Tweet0LinkedIn0 Srpski vladari su u prošlosti voleli da letuju na domaćim lokacijama. Ipak, ovo ne znači da su se provodili\nDuh kuhinje donosi još jedan ukusan i zanimljiv obrok\nTviter priznao novi sigurnosni propust\nDa li će švedski sto preživeti pandemiju


Moderni trendovi u web dizajnu | Novi Centar\nNaslovna Internet Moderni trendovi u web dizajnu\nModerni trendovi u web dizajnu\nWeb dizajn je vrlo popularna i uvek aktelna tema unutar informatičkih voda, domeni podvrgnutoj konstantnim naprecima i promenama. Kao i u svemu drugom, u web dizajnu je takođe potrebno uvek biti na rubu dešavanja i pažljivo pratiti moderne trendove. Po meni web stranice definitivno nose potpis svoga vremena i samo po dizajnu je lako odrediti iz kojih godina stranica potiče. Tako da kada prilikom svoje pretrage interneta naiđete na stranicu koja izgleda kao nešto s početka milenijuma, jasno je da ćete osetiti neku vrstu distanciranosti.\nDeset godina je puno u stvarnom životu, međutim u web dizajnu ta decenija se lako pretvara u stoleće. Upravo zato je važno redovno prateći trendove nadograđivati vašu web stranicu, ali i ponuditi kompletan redizajn ukoliko se za tako šta vremenom pokaže potreba.\nPrilagoditi stranicu svim interesnim grupama i svim očekivanjima je naravno nemoguće. Ali, postoje neka temeljna pravila i načela koja web stranice moraju zadovoljavati kako bi bile funkcionalne, a ujedno atraktivne i oku ugodne. Minimalizam i jednostavnost u pristupu i dizajnu je trenutni trend koji neće skoro nestati. Naravno ovako prezentirane stranice su najpogodnije za promociju usluga i proizvoda, konkretno stranice koje za zadatak imaju brz prenos jedne jasne poruke, te stoga nisu krcate bezbrojnim člancima i drugim sadržajem. Ovakve stranice su tu da jasno i kvalitetno prezentiraju jednu ideju na što bolji i vizualno što unikatniji način.\nS druge strane, za stranice koje se često obnavljaju novim člancima i ostalim sadržajem ova metoda u celosti nije primenljiva, ali je jednim delom ipak dostižna optimizacijom layouta stranice, izbacivanjem nepotrebnih elemenata i pojednostavljivanjem izbornika. Ovaj pristup će vizualno rasteretiti stranicu i učiniti je manje zasićenom. Što će za krajnje korisnike rezultirati boljim fokusom na sam sadržaj kao i brži pristup informacijama.\nPrilikom dizajniranja web stranice potrebno je odlučiti se za paletu boja koje planirate koristiti. Doslednost u ovoj kategoriji je od velike važnosti ukoliko želite da vaša stranica zadrži profesionalan i moderan dizajn. Paletu boja je naravno potrebno prilagoditi nameni i temi stranice koju dizajnirate, brendu i njegovom vizualnom identitetu.\nNavigacija na sajtu ne sme ostavljati mesta konfuziji. Jedan od čestih elemenata modernog web dizajna su popularni “hamburger” izbornici. Izvorno korišteni u mobilnim aplikacijama, ovaj vid navigacije je ubrzo našao svoj put do weba. Hamburger izbornici su grafički predstavljeni kao tri horizontalne crtice, pozicionirani uglavnom negde pri vrhu stranice i na klik otvaraju padajući izbornik sa linkovima. Ovaj metod kao esencijalni element modernog web dizajna ima svoje pobornike, ali isto tako i one koji ga oštro kritikuju, smatrajući da korisnici nemaju naviku proveravati koji sadržaji se kriju iza padajućeg izbornika te da kao nedeskriptivni element nema šta tražiti na web stranicama.\nNaravno, stari oproban sistem ostavljanja popularnih i brzo dostupnih linkova pri vrhu sajta je i dalje prihvatljivo i popularno rešenje. Na su taj način linkovi su uvek u fokusu i brzo dostupni posetiocima stranice. Manje važne linkove je pametnije pozicionirati u footer stranice te na taj način smanjiti pretrpanost glavnog izbornika.\nKoliko ste samo puta preko svog smart telefona pristupili web stranici koja nije bila prilagođena za prikaz na zadanoj rezoluciji. Uz nečitljiv tekst, konstantno zumiranje i skrolanje, sigurno ste napustili stranicu i nastavili svoju potragu negde drugde. Opšte je poznato da danas korisnici webu pristupaju preko niza uređaja, bilo da se radi o standardnim kompjuterima, tabletima ili telefonima, svaki od njih dolazi sa svojim specifikacijama i rezolucijom ekrana, pa je upravo zato bitno sve ovo imati na umu prilikom dizajniranja vaše web stranice. Kao najjednostavnije rešenje za ovaj problem nameće se responsivni dizajn.\nKao što mu i samo ime sugeriše, responsivni dizajn će automatski prilagoditi vašu stranicu rezoluciji uređaja preko koje joj korisnik pristupa. Ovo je jednostavno i vrlo efikasno rešenje za učestali problem koji se javio s rastom popularnosti smart uređaja. Takođe, po rečima SEO stručnjaka, Google je počeo flagirati stranice koje nisu optimizovane za mobilne uređaje što automatski negativno utiče na njihovo pozicioniranje prilikom pretrage.\nOvo su samo neki od elemenata na koje je potrebno obratiti pažnju ukoliko želite da vaša web stranica ima moderan i profesionalan izgled. Trendovi se naravno menjaju i web konstantno evoluira, stoga je potrebno biti na obzoru i pratiti dešavanja i novitete iz branše. Naravno nije svaki trend pozitivan, ali ipak pojedini trendovi vremenom postaju standardi. Stoga budite ažurni i ne dozvolite da vašu web stranicu pregazi vreme, jer ipak, vaša web stranica je vaše online ogledalo.\nPrethodni članakČovek kao sigurnosni propust\nSledeći članakNaučnici otkrili NOVI ORGAN u našem telu i biće ključan U LEČENJU RAKA


Moskva - Nova godina 2019 | Turizmo.rs putovanja\n24 / 7, 00-24h\nPopusti - Grčka Leto 2018\n2 u 1 - Letovanje + putovanje\nTurizmo.rs » Nova godina » Evropa » Rusija »\nPoseta najlepšem gradu i prestonici Rusije\tAranžman: 31.12.2017. – 04.01.2018. Rusija Podelite na\n• Način plaćanja\n• Rezervišite putem Call centra\n1. dan 31.12. Beograd - Moskva nedelja\nSastanak grupe dva sata pre poletanja na aerodromu “Nikola Tesla”, u 04:30h. Let avio kompanije Air Serbia za Moskvu u 06:15 (let JU 650). Dolazak na moskovski aerodrom Šeremetjevo u 11:05h. Sa aerodroma panoramsko razgledanje grada autobusom: centar grada, Crveni trg, Kremlj, Crkva Vasilija Blaženog, Boljšoj teatar, Hram Hrista Spasitelja, Novodevičji manastir, vidikovac Vrapčeva brda i Univerzitet "Lomonosov", Poklonaja gora (Park Pobede) i dr. (bez ulaska u objekte). Transfer do hotela. Smeštaj u hotel. Slobodno vreme. Uveče odlazak na Crveni trg (sa vodičem, metroom), na kome se tradicionalno, uz veličanstven vatromet, dočekuje Nova godina. Noćenje.\n2. dan 01.01. Moskva ponedeljak\nDoručak. Fakultativni program: Sergijev Posad (bivsi Zagorsk, 70 km od Moskve), jedan od najstarijih i najvećih ruskih manastirskih kompleksa, ranije rezidencija ruskog patrijarha. Obilazak Troice Sergijeve Lavre, bisera drevnoruske umetnosti i arhitekture. Povratak u hotel. Slobodno vreme. Obilazak Moskovskog metroa u večernjim satima (fakultativno), posebno nekih od najlepših metro stanica, nalik na muzeje (mozaici, skulpture). Noćenje.\n3. dan 02.01. Moskva utorak\nDoručak. Fakultativni program: Kremlj, najstariji deo i istorijski centar Moskve, neponovljiv po lepoti arhitekturno-umetnički kompleks. Obilazak teritorije, Uspenske i Arhangelske crkve, Car zvono, Car top i Oružana palata, riznica carske Rusije. Ogromne istorijske i umetničke dragocenosti moskovskog Kremlja sakupljene su u jednu zbirku iz koje je nastao Muzej Oružana palata (riznica carske Rusije), koji se nalazi pod zaštitom Uneska. Slobodno vreme.\nVečernja Moskva sa reke - vožnja ekskluzivnim brodom-restoranom “Radisson”. Veličanstven pogled sa reke na noćnu Moskvu, koja važi za jedan od najosvetljenijih gradova na svetu. Noćenje.\n4. dan 03.01. Moskva sreda\nDoručak. Fakultativni program: Poseta muzeju Panorama Borodinske bitke, posvećen ratu sa Napoleonom 1812. g. Glavni eksponat muzeja je panorama, ogromno slikano platno dimenzije 115x15m, koje visi u zatvorenom krugu i pretstavlja jedan od najtežih momenata bitke na Borodinskom polju. Muzej je, posle renoviranja, nedavno otvoren povodom obeležavanja jubilarne godišnjice, 200 godina od Borodinske bitke. Tretjakovska galerija, najbogatiji muzej sa radovima ruskih umetnika. U umetničkoj zbirci galerije najbolje se može sagledati istorija ruske umetnosti, od čuvenih ikona Andreja Rubljova do danas. Slobodno vreme. Noćenje.\n5. dan 04.01. Moskva - Beograd četvrtak\nDoručak. Slobodno vreme. Transfer do aerodroma Šeremetjevo u 18:45h. Let aviokompanije Air Serbia za Beograd u 22:40h (let JU 655). Dolazak u Beograd u 23:40h. Kraj usluga.\nCENA ARANŽMANA: 465 € (po osobi u dvokrevetnoj sobi)\nCena za decu 2-12 godina sa dvoje odraslih (dopunski ležaj*) 420 €\nDoplata za jednokrevetnu sobu 95 €\n• avio prevoz Beograd - Moskva - Beograd (aviokompanija Air Serbia);\n• smeštaj u Moskvi - Best Western Plus Vega Hotel & Convention Center 4*, u dvokrevetnim sobama, sa doručkom\n• Aerodromske takse i obavezno osiguranje u avio saobraćaju (cca 88 €, podložno je promeni);\n• Polisu međunarodnog osiguranja Delta Generali na osiguranu sumu do 30.000€ (za odrasle od 18 do 70 godina oko 1.2 € dnevno , za decu od 6 meseci do 18 godina oko 0.90 € dnevno , osobe preko 70 godina 3.2 € dnevno po osobi)\n• plaćanje u dinarskoj protivvrednosti po prodajnom kursu Intesa banke na dan uplate ugovoreni\n• cena je garantovana samo za uplatu kompletnog iznosa, u suprotnom, garantovan je samo iznos akontacije, a ostatak je podložan promenini\nViše informacija možete saznati na stranici Plaćanje\nBest Western Plus Vega Hotel & Convention Center 4*: www.hotel-vega.ru\nHotel je u sastavu nekadasnjeg kompleksa hotela Izmailovo, danas u sklopu lanca hotela Best Western. Metro stanica je na 70-80m od hotela. U neposrednoj blizini hotela nalazi se veliki broj restorana, trzni centar, kao i velika pijaca suvenira. Sama voznja metroom do Crvenog trga traje 15 min (od hotela sa pesacenjem bukvalno 25 min), sto je vazno za slobodno vreme. U ovom hotelu sve vise odsedaju nasi poslovni ljudi, jer je cena povoljna, a uslovi odlicni, 2012. godine hotel je potpuno renoviran. Doručak švedski sto.\n• Kremlj (teritorija i dve Saborne crkve), Oružana palata 55 EUR\n• Panorama Borodinske bitke 25 EUR\n• Tretjakovska galerija 30 EUR\nPrijavljivanje fakultativnog izleta Kremlj i Oružana Palata u Moskvi, obavezno je prilikom uplate aranžmana.\nNa licu mesta, kao i nekoliko dana pre polaska, neće biti moguće.\nU skladu sa odredbama Zakona o turizmu Organizator ima garanciju putovanja po Ugovoru o garanciji putovanja broj 0074/2017 od 04.01.2017. zaključenog sa ugovaračem osiguranja Nacionalnom asocijacijom turističkih agencija PU ”YUTA”, Beograd, ulica Kondina broj 14, koja se aktivira kod Nacionalne asocijacije turističkih agencija PU “YUTA”, 011/3228 686, 011/3228 687, prijavom na adresu YUTA, Beograd, ulica Kondina broj 14 ili na e-mail: garancijaputovanja@yuta.rs Polisa broj 300055300, od 25.01.2017, Akcionarsko društvo “DDOR Novi Sad”.\nUz ovaj aranžman važe Opšti uslovi putovanja agencije Omega travel d.o.o. Dositejeva 7a, Beograd, licenca OTP br.353/2010 od 19.02.2010.\nŠifra aranžmana: NG-00318OM\nJust out Manasija – 600 godina manastira Manasija\nMeđunarodni viteški festival “Despot Stefan Lazarević – Just out Manasija”...\nBeč: najbolji grad za život, Beograd tek 82.\nPrestonica Austrije, Beč, proglašena je za najbolji grad za život...\nVolt Dizni: otac modernog kraljevstva zvanog Diznilend\nWalt Disney Company danas je jedna od najvećih kompanija u Sjedinjenim američkim državama u oblasti zabave...\n© 2017-2018 Turistička agencija Economy Internet Group. Sva prava zadržana | Dizajn i web hosting BiznisCentar.net


Moskva prešla na sledeću fazu ukidanja ograničenja - 13.07.2020, Sputnik Srbija\nGradonačelnik Moskve Sergej Sobjanjin potpisao je 9. jula ukaz o nastavku rada zabavnih parkova, parkova, parkova kulture, kulturnih centara i organizacija za... 13.07.2020, Sputnik Srbija\n07:53 13.07.2020 (Osveženo: 08:01 13.07.2020)\nGradonačelnik Moskve Sergej Sobjanjin potpisao je 9. jula ukaz o nastavku rada zabavnih parkova, parkova, parkova kulture, kulturnih centara i organizacija za zabavu, kao i o otvaranju dečkih kampova i ukidanju ograničenja u oblasti preduzetništva.\nKako je gradonačelnik Moskve saopštio na svom ličnom blogu, pozitivni trendovi i smanjenje broja obolelih od virusa korona u glavnom gradu omogućili su vladi da pređe na sledeću fazu ukidanja ograničenja.\nU ruskoj prestonici ukinuto je i obavezno nošenje zaštitnih maski i rukavica na ulicama grada.\nSobjanjin je ranije najavio novo popuštanje mera uvedenih zbog pandemije virusa korona.\nOn je tom prilikom rekao da sa radom mogu da počnu i diskoteke, ali da je uslov da broj posetilaca ne premaši 50 odsto maksimalnog kapaciteta objekta. Takođe, kako je rekao, ukidaju se ograničenja i za sportske, muzičke i umetničke škole.\nMoskva postepeno počela vraća normalnom životu\nRežim samoizolacije u Moskvi i mnogim drugim ruskim regionima objavljen je krajem marta. Od 15. aprila su za kretanje prestonicom bile potrebne digitalne propusnice.\nOd 9. juna u Moskvi su ukinuta ograničenja uvedena zbog pandemije virusa korona, među kojima su bili samoizolacija i elektronske propusnice. Tada je ukinut i raspored šetnji, koji je bio na snazi od 1. juna.


Milojević pokušava nešto da objasni novom pojačanju Van la Pari\nMilojević se iz do sada nepotvrđenih razloga nije posle meča pojavio u Partizanovoj pres sali predviđenoj za konferencije za medije. Medijima se obratio u tunelu Partizanovog stadiona.\n- Nije lepo i prijatno kada izgubite derbi, borbu za prestiž. Profesionalci smo i moraćemo što pre ovo da zaboravimo. Treba da razmišljamo o narednim utakmicama - rekao je Milojević.\nZvezda je u derbiju poražena rezultatom 2:0, a jedan od tragičara meča Radovan Pankov nije mogao da zadrži suze posle loše partije\nZvezdin strateg se potom dotakao izbora taktike i formacije za večerašnji derbi.\n- Nije to defanzivna taktika, mi smo probali u fazi otvaranja 3-4-2-1, nije to defanzivna taktika. Ali čim se vide tri štopera, odmah je defanzivna. Probali smo da iznenadimo Partizan sa drugačijom fomacijom, da kontrolišemo prostor i loptu. Bilo je par segmenata kada smo radili dobre stvari i ono što smo želeli, ali onda ne centriramo kako treba... Najodgovorniji sam, za to sam se opredelio i neka ide na moju dušu.\nViše od poraza, Zvezdine navijače boli impotencija tima da ugrozi gol večitog rivala.\n- Statistika ne laže. Bilo je situacija koje smo mogli drugačije da rešimo. Zašto nismo... Statistika nije dobra, mogu da kažem i da je tragična. Moramo da vidimo koji su uzroci. Videćemo... Probaćemo da nađemo rešenje... Da rotiramo, da imamo špiceve, stavimo jednog, pa drugog. To nam je posao, da nađemo rešenje - realan je Milojević.\nCeo tim Zvezde podbacio je na večitom derbiju\nOn je iznenadio i odlukom da u tim ne uvrsti španskog vezistu Kanjasa.\n- Nikada od mene nećete čuti alibi. Ja sam odlučio ko će igrati. Neukusno je da pričamo o tome. Možda je trebalo... Sa ovakvim rezultatom, da mogu da promenim, stavio bih druge strance da igraju. Imam veliki problem sa tim - rekao je Milojević.


Sanaderova odbrana traži novo suđenje\n23. juli/srpanj, 2013.\nOdbrana bivšeg premijera Hrvatske Ive Sanadera zatražila je novo suđenje nekada najmoćnijem hrvatskom polititičaru koji je prvostepeno osuđen na deset godina zatvora zbog ratnog profiterstva i primanja mita, prenosi Beta.\nU žalbi na prošlogodišnju presudu Županijskog suda u Zagrebu, koju prenosi agencija Hina, odbrana je predložila da Vrhovni sud ukine presudu i naredi novo suđenje pred izmenjenim sudskim većem.\nŽupanijski sud u Zagrebu osudio je Sanadera u novembru prošle godine prvostepeno na jedinstvenu kaznu od 10 godina zatvora za ratno profiterstvo u slučaju "Hipo banka" (Hypo) i navodno primanje provizije od mađarskog MOL-a za prepuštanje upravljačkih prava u hrvatskoj naftnoj kompaniji Ina.\nU žalbi na tu presudu, odbrana je navela da bi presuda trebalo da bude pobijena, a suđenje ponovljeno zbog bitnih povreda odredaba krivičnog postupka. Takođe je zatražena niža kazna od izrečene zatvorske od deset godina, a ukazuje se i da je sud bio prestrog jer kao olakšavajuću okolnost nije uzeo Sanaderovo učešće u poslednjem ratu u Hrvatskoj, što je inače uobičajena praksa suda.\nProtiv Sanadera su u toku još dva suđenja.


Poglavlja 23 i 24: Malo napretka i još manje medijske pažnje - European Western Balkans\nAutor EWB 12. 12. 2019. 20. 12. 2019.\nUčesnici panela "Poglavlja 23 i 24: stanje stvari i šta nas čeka; Foto: Tanjug/ Dragan Kujundžić\nBEOGRAD – Otvaranje Poglavlja 4: Sloboda kretanja kapitala u pregovorima Srbije sa Evropskom unijom (EU) znak je dobre volje prema Zapadnom Balkanu pre nego dokaz napretka. Da Srbija ima još dosta da radi, pogotovo na Poglavlju 23, koje se tiče pravosuđa i osnovnih prava, a obuhvata i medijske slobode, pokazuje i to što samo manji mediji omogućavaju novinarima da profesionalno izveštavaju o dnevno-političkim temama. Za to vreme, mediji sa nacionalnom frekvencijom vrlo često izbegavaju da izveštavaju o problemima sa kojima se Srbija suočava u procesu evropskih reformi.\nOvo su neki od zaključaka konferencije o Poglavljima 23 i 24, koju su u Beogradu 12. decembra organizovali praški Institut za evropske politike EUROPEUM i portal European Western Balkans.\nTokom dva panela, razgovaralo se o stanju napretka Srbije u Poglavljima 23 i 24, kao i o medijskim slobodama i izveštavanju o Evropskoj uniji.\nMali napredak u 2019. godini\nKomentarišući napredak Srbije u reformama u okviru Poglavlja 23, direktor Fondacije za otvoreno društvo Milan Antonijević ocenio da je da je “protekla godina manje-više izgubljena. On je rekao da je jedini rezultat reformi sprovedenih ove godine Akcioni plan za Poglavlje 23, u čemu će građani, koji nisu eksperti, moći da vide tek mali napredak.\nProgramska koordinatorka Autonomnog ženskog centra Tanja Ignjatović ocenila je da sa stanovišta organizacije reforme nisu vidljive. “Nema prostora za one koji se bave politikama usmerenim na diskriminaciju, svuda su kočnice korupcija i sudstvo”, ocenila je Ignjatović, ilustrujući dubinu ova dva problema.\nPotpredsednik Evropskog pokreta u Srbiji Vladimir Međak ocenio je da trenutna metodologija ne funkcioniše, naglasivši da su inicijative za reformu metodologije znak političke volje za proširenje EU. “Postoji problem prevoda”, rekao je Međak, “kada vladini zvaničnici i mediji izveštavaju o Poglavljima 23 i 24, ona se prevode kao Kosovo i Rusija”.\nIstraživačica-saradnica Instituta EUROPEUM Jana Juzova istakla je da je u Češkoj entuzijazam za pristupanje bio veći u godinama koje su prethodile njenom ulasku u EU. Ona je dodala da pregovori koji se paralelno vode u različitim oblastima u okviru novog non-pejpera koji je predložilo devet zemalja članica predstvljaju ohrabrenje.\nEU integracije nisu tema mejnstrim medija\nNa drugom panelu, posvećenom stanju u medijima i pregovorima u Poglavlju 23, novinari su ocenili da tema iz oblasti korupcije i vladavine prava u Srbiji ne manjka.\nGovoreći o brojnim kršenjima ljudskih prava, novinarka Danica Vučenić rekla je da živimo u “ogledalu Poglavlja 23″, ali mnogi građani, koji se informišu putem medija sa nacionalnom frekvencijom gde je pritisak državnog vrha veliki, ne dobijaju te informacije.\n“U medijima sa nacionalnom frekvencijom rade novinari koji razumeju povezanost ljudskih prava i evropskih integracija, ali oni ne rade svoj posao”, istakla je Vučenić.\nSa ovom ocenom složila se nekadašnja autorka i voditeljka RTS-ove emisije Evronet Maja Divac. “Moj utisak je mediji koje prati šira publika nikada nisu manje izveštavali o reformama i evropskim integracijama”, rekla je Divac.\nDa put do medija sa nacionalnom frekvencijom ne pronalaze ni istraživačke priče istakla je urednica Centra za istraživačko novinarstvo Srbije (CINS) Milica Šarić. Ona je dodala da ovi mediji, iako ne prenose priče, često objavljuju odgovore vladinih zvaničnika na optužbe iz ovih priča.\nUrednik rubrike Vladavina prava u dnevnom listu “Danas” Aleksandar Roknić istakao je da su tekstovi o vladavini prava dosta čitani na portalu “Danasa”. On je ocenio da postoji manjak konkretnih poruka o tome šta su benefiti pristupanja Evropskoj uniji i vladavine prava kao međunarodnog koncepta.\n“Ova vlada je anti-evropska”, zaključio je Roknić. “Oni ne dele evropske vrednosti, već samo evropske fondove”.\nDanica VučenićEuropeum2019Milan AntonijevićPoglavlje 23Poglavlje 24Vladimir Međak


Sve o ATF Profesionalnoj mašini za zamenu ulja\nATF Profesionalna mašina je uređaj koji je razvijen i dizajniran na osnovu praktičnog iskustva u oblasti dinamičke promene ATF ulja i potražnje na tržištu. Uređaj ima automatski sistem kontrole protoka ulja tokom dinamičke promene, zahvaljujući čemu je broj aktivnosti neophodnih tokom dinamičke promene znatno smanjen. Održavanje automatskog menjača nikada nije bilo efikasnije i lakše.\nNakon pokretanja procesa, uređaj automatski menja protok ulja, prilagođavajući se uslovima rada menjača vozila na takav način da je zamena ulja brza i efikasna, bez obzira na razliku u pritisku ili temperaturi. Zbog toga nije potrebno ručno proveratvati pritisak.\nPored toga, uređaj proverava da li su količina novog ulja i prostor u starom rezervoaru za ulje dovoljni za postupak zamene. U skladu sa ideologijom Ravenola, menjač obezbeđuje kvalitet na najvišem nivou. Okuplja sve najbolje karakteristike uređaja proizvedenih od konkurentskih kompanija.\nKako izgleda kućište ATF mašine?\nUređaj omogućava lako uklanjanje starih i novih rezervoara za ulje. Komplet sa uređajem uključuje prošireni set adaptera za dinamičku zamenu, koji uključuje osnovne konektore i, između ostalih, adapteri za DSG, MPS6, Powershift, Aisin Warner i DP0 (okrugli).\nNapajanje 12-15 vati jedmosmerne struje osigurava mobilnost i mogućnost dinamičke zamene bez obzira na električnu mrežu. Veliki, jasni ekran od 5 inča u boji obezbeđuje kvalitetnu čitljivost i jednostavnost upotrebe uređaja. S obzirom na to da je napravljen pomoću nove tehnologije, osetljiv je na pritisak, što obezbeđuje pouzdanost, čak i kada se njima rukuje prljavim ili mokrim rukama. Zahvaljujući ugrađenom temperaturnom senzoru, uređaj stalno prikazuje temperaturu ulja u menjaču na displeju dok je povezan sa automobilom. Uređaj koristi pumpu koja je sposobna da regeneriše pritisak od 6 bara, što omogućava dinamički postupak zamene, bez obzira na to gde je uređaj povezan, čak i u slučaju delimično začepljenih elemenata sistema za hlađenje menjača. Kapacitet pumpe je 6,6 litara u minuti, što čini dinamičan postupak zamene brzim i efikasnim.\nFunkcije uređaja ATF mašine\nprimena deterdženta - omogućava primenu posebnog hemijskog sredstva koja će povećati agresivnost procesa ispiranja,\npražnjenje ulja - uređaj omogućava ispuštanje ulja iz menjača, npr. pri proveri nivoa ulja nakon završetka procesa dinamičke promene, i dodatno prikazuje količinu ispražnjene tečnosti,\ndodavanje ulja - omogućava dodavanje ulja u menjač, dok prikazuje dodatu količinu,\nispiranje - uređaj ima efikasni sistem filtriranja gde odvaja čvrste zagađivače od sistema automatskog menjača; osim toga tu je i mogućnost programiranja vremena ispiranja,\ndinamička razmena - automatski izvodi postupak, kontrolišući količinu prenetog ulja.\nTermalni štampač štampa podatke iz radionice (uskladištene u memoriji uređaja), podatke o vozilu, količinu nanetog ulja, vreme ispiranja, odabranu vrstu ulja i količinu ispražnjenog i dodatog ulja.\nLista najvažnijih odlika ATF mašine\nnapon napajanja je 12V jednosmerne struje,\nvisina širna i dužina su u dimenzijama 120/60/40,\nkontrolna tabla od 5 inča, ekran u boji osetljiv na dodir,\nautomatska regulacija protoka ulja tokom dinamičke promene,\nmaksimalni radni pritisak je 6 bara,\nmaksimalni protok pumpanja ulja mašine je 6,6 litara u minuti,\nmaksimalna težina rezervoara za ulje je 2x50 kilograma,\ngustina ulja se može menjati,\nmože se dodavati deterdžent, prazniti ulje, dodavati ulje, ispirati i dinamički menjati ulje,\nuređaj skladišti podatke o radu u memoriji, kao i vozilu.\nNaručite svoju ATF mašinu i postanite deo uspešnog tima koji nudi najefikasniju zamenu ulja.


Hotel za Uttendorf (Salzburg, Аустрија) : 2.601 pronađenih hotela\nRezultati obuhvataju hotele u blizini Uttendorf Poređati prema :\nPension Haus Denise Hotel sa 4 zvezdice\nOvaj hoteli je najbliži: Uttendorf Na 3 minuta hodom udaljenosti od centra grada, ovaj hotel se nalazi u ulici Kinostraße 17, a pozicija mu je sever za grad Uttendorf. Sve to ga čini idealnim za otkrivanje grada i okoline.U hotelu Pens...Još informacija\n- (Udaljenost od Uttendorf : 444 m )\nHOTEL LIESENWIRT je u blizini Uttendorf Na 53 minuta kolima udaljenosti od centra grada, ovaj hotel se nalazi u ulici Dorfplatz 26, a pozicija mu je jugoistok za grad Reith bei Kitzbuhel. Sve to ga čini idealnim za otkrivanje grada i okolin...Još informacija\nDas kleine Salzburger Nationalparkhotel Hotel sa 4 zvezdice\nNa 6 minuta hodom udaljenosti od centra grada, ovaj hotel se nalazi u ulici Dorfplatz 1, a pozicija mu je istok za grad Uttendorf. Sve to ga čini idealnim za otkrivanje grada i okoline.Das kleine Salz...Još informacija\nPension Koch Hotel sa 3 zvezdice\nNa 6 minuta hodom udaljenosti od centra grada, ovaj hotel se nalazi u ulici Dorfplatz 3, a pozicija mu je istok za grad Uttendorf. Sve to ga čini idealnim za otkrivanje grada i okoline.Stil ovog hotel...Još informacija\nHotel Flatscher Hotel sa 3 zvezdice\n- (Udaljenost od Uttendorf : 2,9 km )\nHotel Flatscher ima 30 soba/e/u. Cene se kreću od 3 380 dinar - Srbija za najjeftinije sobe, ali na raspolaganju su sobe svih kategorija: od soba tipa doubleRoom do soba tipa Double.Na 12 minuta hodo...Još informacija\nTorlehenhof Hotel sa 0 zvezdice\n- (Udaljenost od Uttendorf : 3,3 km )\nNalazi se u ulici Bam 10, pozicija mu je severoistok za grad Stuhlfelden, a od centra je udaljen samo 15 minuta hodom.Stil hotela Torlehenhof je Povoljan, a pruža pun komfor i usluge kao što su: n.a.....Još informacija\nApartments / Ferienhaus Fuchsmoos Hotel sa 0 zvezdice\nStil hotela Apartments / Ferienhaus Fuchsmoos je Povoljan, a pruža pun komfor i usluge kao što su: n.a.. Nalazi se u ulici Uggl 8, pozicija mu je istok za grad Uttendorf, a od centra je udaljen samo 7...Još informacija\nPension Heilbad Burgwies Hotel sa 3 zvezdice\n- (Udaljenost od Uttendorf : 4,2 km )\nPozicija ovog hotela je severozapad za grad Stuhlfelden, a nalazi se u ulici Burgwies 42, na samo 8 minuta hodom od centra grada.Sa kapacitetom od 6 soba/e svih kategorija (od soba tipa Room do soba t...Još informacija\nHotel Gasthof Schweizerhaus Hotel sa 3 zvezdice\nHotel ima 20 soba/e/u, i to od soba tipa Room do soba tipa Room. Cene najjeftinijih soba u hotelu Hotel Gasthof Schweizerhaus kreću se od 3 464 dinar - Srbija . Stil ovog hotela kategorije tri zvezdic...Još informacija\nHotel & Gasthof Kröll Hotel sa 3 zvezdice\n- (Udaljenost od Uttendorf : 5,7 km )\nStil ovog hotela kategorije tri zvezdice je Povoljan za grad Niedernsill. U njemu ćete naći razne usluge, a posebno n.a.. Na 8 minuta hodom udaljenosti od centra grada, ovaj hotel se nalazi u ulici S...Još informacija\n- (Udaljenost od Uttendorf : 5,8 km )\n- (Udaljenost od Uttendorf : 6,2 km )\nNaturerlebnishotel Kehlbachwirt Hotel sa 3 zvezdice\nU hotelu Naturerlebnishotel Kehlbachwirt pronaći ćete sve usluge, a posebno: n.a.. Kategorija mu je tri zvezdice, a stil Povoljan.Pozicija ovog hotela je jugozapad za grad Niedernsill, a nalazi se u u...Još informacija\nFerienwohnung Sabrina Hotel sa 0 zvezdice\n- (Udaljenost od Uttendorf : 6,3 km )\nNalazi se u ulici Jesdorferstraße 9/8, pozicija mu je jugozapad za grad Mondsee, a od centra je udaljen samo 167 minuta kolima.Stil hotela Ferienwohnung Sabrina je Povoljan, a pruža pun komfor i uslug...Još informacija\n- (Udaljenost od Uttendorf : 6,4 km )\nVaš izbor: Hotel za Uttendorf (Salzburg, Аустрија) : 2.601 pronađenih hotela


Huawei u pregovorima za preuzimanje kineskog proizvođača automobila\n4 Maj 2021 - 17:10 Vesti Link\nU februaru ove godine su se pojavile najave da će tehnološka kompanija Huawei napraviti pomak prema automobilskoj industriji. Trenutno najveći svetski proizvođač telekom opreme u aprilu je najavio da će započeti prodaju crossovera Seres SF5, a sada se čini da Huawei želi da proširi svoju automobilsku misiju.\nPrema novim najavama kompanija pregovara s kompanijom Chongqing Sokon o preuzimanju kontrolnog udela u Chongqing Jinkang New Energy Automobile. Reuters tvrdi da informacije dolaze od "ljudi koji imaju direktna saznananja o tom pitanju", mada, očigledno, to još nije službeno. Marka Seres smatra se jednom od glavnih aduta ove kompanije.\nReuters je rekao da su obe kompanije opovrgle ove glasine, kao da je predstavnik Huaweija jasno rekao da "Huawei ne proizvodi automobile". Takođe je dodao da tehnološki div ne želi kontrolne udele, dok Chongqing Sokon jednostavno nije odgovorio na izveštaj.\nAnalitičari potencijalni ulazak Huaweija u automobilsko poslovanje vide kao priliku da kompanija nadoknadi pad u poslovanju sa pametnim telefonima zbog američkih sankcija. Huawei je nedavno objavio ugovore sa tri kineska proizvođača automobila za isporuku svog operativnog sistema za vozila Huawei Inside. Potencijalno sticanje male marke automobila čini se sledećim logičnim korakom.\nPrema Reutersu , Richard Yu vodi razgovore o potencijalnoj akviziciji Chongqing Jinkang New Energy Automobile. Yu je bio jedan od ključnih rukovodilaca koji stoji iza Huaweijevog uspona i trenutno je odgovoran za njegov pomak prema automobilskoj industriji. Veruje se da Huawei želi da finalizuje posao već u julu ove godine.\nZa sada, Huawei će nastaviti da prodaje crossover Seres SF5 u nekim od svojih vodećih prodajnih centara širom Kine. Cene počinju od 246.800 kineskih juana (približno 38.000 američkih dolara) za 4WD model i 216.800 juana (33.361 američkih dolara) za 2WD varijantu.


NOVI POTEZ ČEŠKE PROTIV RUSIJE: Prag poziva saveznike da uvode sankcije Moskvi | Novosti.RS\n- Veoma cenimo glas Velike Britanije i čujemo sličnu podršku Evropske unije i Sjedinjenih Američkih Država... Mi, naravno, tražimo solidarnost i ja sam zamolio kolege da razmotre i mogućnost proterivanja drugih ruskih zvaničnika koji su rade na njihovoj teritoriji - rekao je Hamaček u intervjuu za „Skaj njuz“.\nČeška Rusija Prag sankcija Jan Hamaček Andrej Babiš\nU SLUČAJU Vrbjetice postoji samo jedna verzija, ona koja se odnosi na prebacivanje pripadnika strane obaveštajne službe preko teritorije Češke, izjavio je prvi potpredsednik vlade Češke Jan Hamaček.\n26. 04. 2021. u 16:28\nČESI LJUTI NA PREDSEDNIKA ZEMANA: "NJegov govor je najviše obradovao Moskvu, nama ne pomaže"\nGOVOR ČEŠKOG predsedika Miloša Zemana o eksplozijama u skladištu minicije u selu Vrbjetice u Češkoj 2014. godine najviše je obradovao Moskvu, izjavio je potpredsednik vlade Jan Hamaček.\n26. 04. 2021. u 08:42\nOvim cevima nešto fali u glavi nisu ni svesni sa kakvom se vatrom igraju.\nOpa fjurdjo , opet invazija na Cesku ali bez Slovacke.\nPrvi ste uveli sankcije Rusiji i sada vas boli kada vam oni vrate iste, sta ste ocekivali? da ce vam podeliti medalje ili sta drugo, trebali ste se setiti necega iz prvog svetskog rata, jadnici, slusate zapad i kad dobijete po nosu kukate kao prostitutke.\nМа шта ће вама амбасада у Москви? Ви сте то превазишли.


Video slot Witches Wild Brew je okupio neke od najopasnijih vještica koje se spremaju da zakuvaju nekome čorbu! Ne brinite, ova čorba je dobra, jer posjeduje neke od najfinijih sastojaka: besplatne spinove, množioce, eksplodirajuće džokere i dodatne besplatne spinove! Specijalan sastojak ovog napitka je fenomenalan bonus, 1.500 puta veći od vašeg uloga, do kojeg ćete doći preko scatter simbola. Krenimo sa pregledom video slota Witches Wild Brew provajdera Booming, u kojem ćete saznati najvažnije informacije u vezi sa ovim slotom.\nUpoznajte se sa simbolima video slota!\nOnline casino slot Witches Wild Brew smješten je na misterioznoj lokaciji, kako to već ide sa skupovima vještica. Ipak, jedno je sigurno – zbog pretežno zelene boje, raznih stabala drveća i sova koje bulje u vas, skup se održava u jezivoj šumi, pod okriljem noći. Neke od vještica koje se pojavljuju u ovom video slotu su starica sa jednim lažnim okom, vidovnjakinja i mlada plavokosa vještica. One su vrijedniji simboli slota, a osnovnim simbolima, pored njih, pripadaju i klasični kartaški simboli 10, J, Q, K i A.\nSvi ovi simboli smješteni su na tabli sa pet kolona i tri reda i njihove kombinacije treba ređati s lijeva udesno po kolonama, počevši od prve kolone. Osim toga, da bi kombinacije bile dobitne, treba ih ređati i po isplatnim linijama, kojih ovaj video slot posjeduje 25. Ukoliko budete imali više dobitaka na jednoj isplatnoj liniji, biće vam isplaćen samo najvrijedniji. Paralelni dobici na više isplatnih linija su omogućeni.\nGavrani osim džokera, donose i bonuse uz eksploziju\nSimbol koji će vam pomoći u građenju kombinacija je džoker, predstavljen gavranom. Ovo je specijalan simboli koji eksplodira kad se pojavi na tabli za igru, pretvarajući sebe i do osam susjednih simbola u džokere! Da stvar bude bolja, gavran se može pojaviti i sa množiocem, eksplodirajući i pretvarajući simbole u džokere. Vrijednost ovog množioca može biti x2, x3 ili x5.\nVideo slot Witches Wild Brew posjeduje i jednu funkciju koja se javlja nasumično a ponovo uključuje gavrane. Ovoga puta, gavran se ne pojavljuje u svojstvu džokera, već ćete moći da vidite tri gavrana kako dolijeću na ekran. Oni čine funkciju Pick a Raven, u kojoj za osvajanje novčanog dobitka birate jednog od tri gavrana. Oni nose različite vrijednosti i to 3, 5, 8, 10 ili 20 puta veće od vašeg uloga u spinu koji je pokrenuo ovu funkciju!\nOsvojite besplatne spinove i bonus čak 1.500 veći od vašeg uloga!\nPoslednja opcija slota Witches Wild Brew koja će vam pomoći u sakupljanju bonusa pokreće se pomoću scatter simbola. On je predstavljen kotlom sa magičnim napitkom, i može vam obezbjediti prolaz u bonus igru sa besplatnim spinovima ukoliko sakupite najmanje tri ista. Za tri scatter simbola dobijate 15 besplatnih spinova, a za četiri scatter-a osvajate 20 besplatnih spinova. Najveća nagrada će vam stići ukoliko sakupite pet scatter simbola: 25 besplatnih spinova i novčani dobitak 1.500 veći od vašeg uloga!\nSvo vrijeme dok budete okretali kolone slota Witches Wild Brew pratiće vas čaroban audio zapis, koji savršeno odgovara tematici, a i kotao i kojem se krčkaju bonusi na glavnom ekranu daće vam osećaj magije. Zakoračite u ovu mističnu šumu, čekaju vas sjajni eksplodirajući džokeri, množioci, besplatni spinovi i odličan dobitak, 1.500 veći od vašeg uloga. Pronađite ovaj video slot na online kazinu po svom izboru i uživajte u vrhunskim bonusima!